"ΣΑΜΙΑΚΟΝ ΒΗΜΑ": 19 έως 23 Μαΐου, μη διαθέσιμες οι ηλεκτρονικές υπηρεσίες e-ΕΦΚΑ\n19 έως 23 Μαΐου, μη διαθέσιμες οι ηλεκτρονικές υπηρεσίες e-ΕΦΚΑ\nΗ Διοίκηση του e-ΕΦΚΑ ενημερώνει ότι από την Πέμπτη, 19 Μαΐου και ώρα 15:00, έως τη Δευτέρα, 23 Μαΐου και ώρα 07:00, οι ηλεκτρονικές υπηρεσίες του Φορέα θα είναι προσωρινά μη διαθέσιμες προκειμένου να διεξαχθούν εργασίες μετάπτωσης εφαρμογών και δεδομένων στις υποδομές του Κυβερνητικού Νέφους (G-Cloud) της Γενικής Γραμματείας Πληροφοριακών Συστημάτων Δημόσιας Διοίκησης.\nΗ ανωτέρω διαδικασία θα επηρεάσει: Τον προγραμματισμό ηλεκτρονικών ραντεβού για την Παρασκευή 20.5.2022.\nΤην ενημέρωση από το τηλεφωνικό κέντρο εξυπηρέτησης πολιτών 1555 καθώς δεν θα είναι δυνατή η άντληση των\nΑρκετές υπηρεσίες του δημοσίου τομέα\nπου αντλούν στοιχεία από τα συστήματα του e-ΕΦΚΑ (ενδεικτικά ΟΠΕΚΑ, ΔΥΠΑ, ΕΡΓΑΝΗ, ΤΕΚΑ, ΚΕΠ, υπηρεσίες που παρέχονται μέσω του Gov.gr κ.ά.)\nΓια τον λόγο αυτό προτείνουμε στους ασφαλισμένους να διεκπεραιώσουν τα όποια ζητήματα τους μέσω των ηλεκτρονικών υπηρεσιών του Φορέα (www.efka.gov.gr μέχρι την Πέμπτη 19-5-2022 πριν τις 15:00.


PANAYIOTIS TELEVANTOS: ΒΙΒΛΙΟΚΡΙΣΙΑ, Γ. ΚΡΑΣΑΝΑΚΗ, ΟΙ ΑΡΧΙΕΠΙΣΚΟΠΟΙ ΚΡΗΤΗΣ ΕΥΓΕΝΙΟΣ ΚΑΙ ΤΙΜΟΘΕΟΣ\nΒΙΒΛΙΟΚΡΙΣΙΑ, Γ. ΚΡΑΣΑΝΑΚΗ, ΟΙ ΑΡΧΙΕΠΙΣΚΟΠΟΙ ΚΡΗΤΗΣ ΕΥΓΕΝΙΟΣ ΚΑΙ ΤΙΜΟΘΕΟΣ\nΓεώργιου Β. Κρασανάκη, Ομοτίμου Καθηγητού Ψυχολογίας Πανεπιστημίου Κρήτης, Οι Αρχιεπίσκοποι Κρήτης Ευγένιος και Τιμόθεος, Ηράκλειο Κρήτης 2017, σσ. 94.\nΟπλισμένος με τα κατάλληλα εφόδια, τουτέστιν τα επιστημονικά δεδομένα της Ψυχολογίας, αλλά και την γνωριμία του με τους ανωτέρω πρωθιεράρχες της εν Κρήτη Εκκλησίας, ο καλός συγγραφέας μας παρουσιάζει με λόγο κατανοητό, αλλά και μεστό νοημάτων, τους αοιδίμους Αρχιεπισκόπους της Νήσου Ευγένιον και Τιμόθεον. Πρόκειται για δύο εισηγήσεις του κ. Κρασανάκη σε ισάριθμα συνέδρια, εις τιμήν και μνήμην των δύο Αρχιεπισκόπων, που έγιναν στα 1998 και 2016 αντιστοίχως.\nΟ κ. Κρασανάκης καταθέτει την εμπειρία από τη γνωριμία του με τον μακαριστό Αρχιεπίσκοπο Ευγένιο. Μας τον παρουσιάζει με αδρές πινελιές, χωρίς να καταφεύγει σε αχρείαστες κολακείες ή υπερβολές, που σε τελική ανάλυση αδικούν το παρουσιαζομενο πρόσωπο διότι δημιουργούν κακή εντύπωση στον αναγνώστη. «Ήταν, λοιπόν, ένας γνήσιος ενδοστρεφής συναισθηματικός και θρησκευτικός άνθρωπος. Ήταν εκείνος που μπροστά και στις πιο κραυγαλέες συκοφαντίες κι αδικίες ήξερε να σιωπά και να προσεύχεται». Αυτά σημειώνει μεταξύ άλλων για τον Αρχιεπίσκοπο Ευγένιο.\nΈτυχε να γνωρίσω, έστω εκ του μακρόθεν, τον Αρχιεπίσκοπο Τιμόθεο, λόγω των κηρυγμάτων του στη ΣΕΑΠ Ηρακλείου. Γι’ αυτό μπορώ να προσυπογράψω ότι τα κηρύγματά του ήσαν «γεμάτα σοφία, φως και δύναμη σωτηριώδη», όπως σημειώνει ο κύριος Καθηγητής. Από την άλλη δεν κρύβω το θαυμασμό μου για το φιλανθρωπικό του έργο, το οποίο είδα ιδίοις όμμασι όταν επισκέφθηκα τη Μονή Καλυβιανής, στις Μοίρες Ηρακλείου. Γράφει επ’ αυτού ο Καθηγητής Κρασανάκης: «Ήταν φίλος και πατέρας όλων, μάλιστα δε των αδυνάτων. Ακόμα και σήμερα οι ευεργετηθέντες από αυτόν τον αποκαλούν πατέρα τους. Και όλα αυτά παντού, αλλά προπάντων στη «Νέα Βασιλειάδα», την «Πολιτεία της Αγάπης», παρά την Ιερά Μονή της Παναγίας της Καλυβιανής. Εκεί δημιουργήθηκε ένα έργο θρύλου, με εμπνευστή ένα ισχυρό ρασοφόρο, το Μητροπολίτη Γόρτυνος και Αρκαδίας Τιμόθεο. Αυτός την καθοδηγούσε, τη φώτιζε, την πλοηγούσε».\nΟ συγγραφέας μας πληροφορεί επίσης ότι Αρχιεπίσκοπος Τιμόθεος ήταν και ποιητής, μας παραθέτει μάλιστα και ορισμένα από τα ποιητικά του κείμενα. Το βιβλίο διανθίζεται, τέλος, με χαρακτηριστικές φωτογραφίες των δύο αοιδίμων Αρχιεπισκόπων της Κρήτης.\nLabels: Α. ΚΥΡΙΑΚΟΥ, ΒΙΒΛΙΟΚΡΙΣΙΕΣ, ΚΡΑΣΑΝΑΚΗΣ, ΚΡΗΤΗΣ ΕΥΓΕΝΙΟΣ, ΚΡΗΤΗΣ ΤΙΜΟΘΕΟΣ, ΣΥΝΕΡΓΑΣΙΕΣ


Βάζει ποδοσφαιρικά παπούτσια ο Μπολτ και ξεκινάει στη Ντόρτμουντ! | ONLINE-PRESS\nΑρχική ΑΘΛΗΤΙΣΜΟΣ Βάζει ποδοσφαιρικά παπούτσια ο Μπολτ και ξεκινάει στη Ντόρτμουντ!\nΒάζει ποδοσφαιρικά παπούτσια ο Μπολτ και ξεκινάει στη Ντόρτμουντ!\nΕτοιμος να δοκιμάσει την τύχη του στο ποδόσφαιρο είναι ο Γιουσέϊν Μπολτ. Ο πιο γρήγορος άνθρωπος στον κόσμο, έχει πεισμώσει να αποδείξει ότι είναι και καλός ποδοσφαιριστής. Ετσι, όπως φαίνεται, θα πάρει την ευκαιρία του στην Ντόρτμουντ, με την οποία θα ξεκινήσει προπονήσεις και με απώτερο σκοπό να παίξει στην Μάντσεστερ Γιουνάϊτεντ του Μουρίνιο!\nΟ ίδιος αποκάλυψε σχετικά: «Τον Μάρτιο θα περάσω από δοκιμαστικά στη Ντόρτμουντ και το αποτέλεσμα θα κρίνει το μέλλον στην αθλητική μου καριέρα. Αν μου πουν ότι είμαι καλός και χρειάζομαι προπόνηση, τότε θα το κάνω. Ποτέ δεν έχω άγχος, όμως τώρα είναι η πρώτη φορά που με έχει πιάσει. Μόλις όμως αγωνιστώ μερικές πιστεύω ότι θα μου περάσει. Είναι ακριβώς το ίδιο όπως όταν είχε ξεκινήσει στο στίβο.\nΤου είπα ότι θέλω να παίξω αλλά μόνο στην κορυφαία διοργάνωση. Δε με ενδιαφέρει να γίνω μέτριο. Το ξέρω ότι θα είναι πολύ δύσκολο, όμως είχα μια εξαιρετική καριέρα και αν καταφέρω στο ποδόσφαιρο να κερδίσω το τσάμπιονς λιγκ θα είναι κάτι αντίστοιχο με όσα έχω καταφέρει στο στίβο. Θα το προσπαθήσω όμως μόνο στην κορυφή. Έχω πολλές προσφορές από ομάδες αλλά εμένα με ενδιαφέρει μόνο η κορυφή» τόνισε δηλώσεις του στην Daily Star.\nΠάντως, αποκάλυψε τη θέση θέλει να παίξει και εάν τα καταφέρει είναι σίγουρο ότι οι αμυντικοί θα χρειαστούν ένα λάσο για να τον πιάσουν: «Εγώ θέλω να είμαι στα πλάγια της επίθεσης λόγω ταχύτητας αλλά όλοι μου λένε ότι πρέπει να είμαι στην κορυφή λόγω ύψους».\nΠροηγούμενο άρθροΑπίστευτο: Κροκόδειλοι στην Εύβοια και κόμπρες στον Αξιό!\nΕπόμενο άρθρο«Φουντώνει» ο πόλεμος κατά Ελλήνων που εργάζονται ελεύθερα – Απίστευτα ΒΙΝΤΕΟ


Βούλα: Παρολίγο γυναικοκτονία - Χτυπούσε αλύπητα την εν διαστάσει σύζυγό του με βαριοπούλα στη μέση του δρόμου!\nΒούλα: Παρολίγο γυναικοκτονία – Χτυπούσε αλύπητα την εν διαστάσει σύζυγό του με βαριοπούλα στη μέση του δρόμου!\nΑύριο το πρωί αρχίζει η δίκη του παρολίγο συζυγοκτόνου στο Μικτό Ορκωτό Δικαστήριο Αθηνών για απόπειρα ανθρωποκτονίας από πρόθεση. Η επίθεση έγινε λίγο μετά τις 9 το πρωί της 9ης Μαϊου 2016. Ο κατηγορούμενος υπήκοος Αλβανίας Fredinant Bala βρισκόταν σε διάσταση με την σύζυγό του επίσης Αλβανικής υπηκοότητας Marjola Bala. Η γυναίκα βγήκε από το σπίτι της στη Βούλα και μπήκε στο αυτοκίνητο της προκειμένου να μεταβεί στην εργασία της. Ο κατηγορούμενος ,ευρισκόμενος επί των οδών Ήρας και Δημοκρατίας, παραμόνευε την εν διαστάσει σύζυγό του και όταν το αυτοκίνητο ξεκίνησε, προέταξε το σώμα του προκειμένου να εμποδίσει τη διέλευση του οχήματος. Αιφνιδιάζοντάς την, την ανάγκασε να σταματήσει την πορεία του οχήματος. Στη συνέχεια μπήκε σ’ αυτό στην θέση του συνοδηγού, λέγοντας της:«Πες μου ποιος είναι ο γκόμενός σου Έλληνας ή Αλβανός, γι΄αυτό με έχεις χωρίσει».\nΑπό τα κτυπήματα που κατάφερε ο κατηγορούμενος στην παθούσα της προξένησε βαριές σωματικές βλάβες και δη θλαστικά τραύματα πάνω από το φρύδι ,στο μέτωπο και σε άλλα σημεία του κεφαλιού. Ο δράστης τη χτύπησε και στον θώρακα προκαλώντας της κάκωση. Το θύμα μεταφέρθηκε στο νοσοκομείο όπου νοσηλεύτηκε με βαρύτατα τραύματα ,τα οποία θα μπορούσαν να της είχαν προκαλέσει μη αναστρέψιμες βλάβες.\n“Θα τη σκοτώσει τη γυναίκα”\nΧαρακτηριστική είναι η ένορκη κατάθεση του αυτόπτη μάρτυρα Ν.Γ. ο οποίος αναφέρει μεταξύ άλλων τα εξής : “Περί ώρα 09:00 άκουσα μαζί με τον συνάδελφό μου Ι.Ρ. ένα θόρυβο από σύγκρουση οχήματος. Μας ειδοποίησε ένας διερχόμενος οδηγός με όχημα Renault λέγοντας σε εμένα και τον συνάδελφό μου καθώς και σε τρεις ανθρώπους που έκαναν γυμναστική στο πάρκο και συγκεκριμένα σε δύο άντρες και μία γυναίκα, αυτός θα τη σκοτώσει τη γυναίκα» υποδεικνύοντάς μας στο όχημα που είχε συγκρουστεί στα κολωνάκια. Μας ανέφερε ότι τη χτυπάει από την αρχή της οδού με βαριοπούλα στο κεφάλι… Ο άνδρας που καθόταν στη θέση του οδηγού άφησε κάτω μία βαριοπούλα και κινούμενος μπροστά από το αυτοκίνητο ήρθε στην πλευρά του συνοδηγού που ήμουν ἐγὼ κρατώντας στο χέρι μία νάιλον μπλε σακούλα που προεξείχε το στέλεχος ενός κατσαβιδιού, φοβούμενος εγώ για τη δική μου σωματική ακεραιότητα του άρπαξα το χέρι και του πήρα το κατσαβίδι…».\nΗ μάρτυρας Ε. Π. αναφέρει: «Άκουσα θόρυβο πρόσκρουσης αυτοκινήτου που προερχόταν από Ήρας και Λ.Κ. Καραμανλή. Έπειτα από λίγο μας πλησίασε ένας κύριος φωνάζοντας «χτυπάει τη γυναίκα με βαριοπούλα…εκείνη τη στιγμή είδα έναν άνδρα να βγαίνει από το όχημα από την πλευρά του οδηγού. Δεν πρόσεξα να κρατάει κάτι στα χέρια του πλην όμως παρατήρησα ένα αντικείμενο στο δρόμο απ’ την πλευρά του οδηγού. Ο άνδρας απομακρύνθηκε διασχίζοντας την παραλιακή. Την ίδια ώρα από την πλευρά του οδηγού ξεπρόβαλε μία γυναίκα αιμόφυρτη, με αίματα στο κεφάλι. Ζητούσε βοήθεια λέγοντας επανειλημμένως με χτύπησε στο κεφάλι θα πεθάνω…».\nΗ άτυχη γυναίκα νοσηλεύτηκε στον Ευαγγελισμό. Έφερε τρία θλαστικά τραύματα, δεξιού υπεροφρύου – μετωπιαίας χώρας και βρεγματοϊνιακής χώρας – ζωτικών σημείων – καθώς και κάκωση θώρακος.\n“Δεν ήθελα να τη σκοτώσω”\nΟ κατηγορούμενος στην απολογία του ισχυρίστηκε ότι βρισκόταν σε ψυχική υπερδιέγερση. Είπε ότι χτύπησε την εν διαστάσει σύζυγό του με το σφυρί που κρατούσε στο χέρι και το είχε πάρει μαζί του όταν βγήκε από το αυτοκίνητό του διότι ήθελε να την τρομάξει. Ότι ήταν θυμωμένος διότι εκείνη διέλυσε την οικογένειά τους και τον προκαλούσε συνεχώς. Ανέφερε πωςδεν ήθελε να της προξενήσει κακό αλλά ότι την χτύπησε δύο ή τρεις φορές. Είπε πως δεν είχε πρόθεση να την πλήξει σε ζωτικά σημεία του σώματός της προκειμένου να την θανατώσει. Ότι ήταν σε σύγχυση και δεν καταλάβαινε τι έκανε, ενώ συμπλήρωσε ότι πάσχει από καταθλιπτική συνδρομή και λαμβάνει αντικαταθλιπτική αγωγή.\nΤο δικαστήριο δεν δέχθηκε τους ισχυρισμούς του. Του επέβαλε περιοριστικούς όρους: α)Εμφάνιση μέσα στο πρώτο πενθημέρο κάθε μήνα στο Α.Τ. του τόπου κατοικίας του, β)απαγόρευση εξόδου του από τη χώρα και γ)απαγόρευση να πλησιάζει στους χώρους εργασίας και κατοικίας του θύματος.\nTags: ΒΟΥΛΑ ΔΙΚΗ ΠΑΡΟΛΙΓΟ ΣΥΖΥΓΟΚΤΟΝΟΥ


04 | Δεκέμβριος | 2009 | ΒΗΜΑ ΑΛΙΑΡΤΟΥ\nΓΙΑ ΤΟΥΣ ΤΑΞΙΔΙΑΡΗΔΕΣ ΚΑΙ ΟΧΙ ΜΟΝΟ\nΓια τους ταξιδιάρηδες και όχι μόνο συμπολίτες μας έχω συλλέξει και ανεβάσει πάνω από 3500 σημεία ενδιαφέροντος για το Destinator και το Google earth. Όπως, βενζιναδικα, σουπερ μαρκετ, φαρμακεια , wifi , νοσοκομεια, δημαρχεια, παραλιες, καμπινγκ και πολλα-πολλα αλλα.\nΔείτε από που θα τα κατεβάσετε , αλλά και πως θα τα περάσετε στα προγράμματα.\nΠΑΝΩ ΑΠΟ 2500 ΣΗΜΕΙΑ ΕΝΔΙΑΦΕΡΟΝΤΟΣ ΓΙΑ ΤΟ DESTINATOR\nΦαρμακεία, βενζινάδικα, super markets, δημόσιες υπηρεσίες, κάμερες ταχύτητας, γηπεδάκια, τράπεζες, φαγάδικα, παιδότοποι, Ιδιωτικά ΚΤΕΟ, θέατρα, κινηματογράφοι, και πολλά πολλά άλλα!!!!\nΤΟ ΜΟΝΟ ΠΟΥ ΕΧΕΤΕ ΝΑ ΚΑΝΕΤΕ ΕΙΝΑΙ, ΝΑ ΑΝΤΙΓΡΑΨΕΤΕ ΟΛΑ ΤΑ ΑΡΧΕΙΑ ΣΤΟΝ ΦΑΚΕΛΛΟ\n«FAVORITES» Ο ΟΠΟΙΟΣ ΒΡΙΣΚΕΤΑΙ ΣΤΟΝ ΦΑΚΕΛΛΟ «USER DATA».\nΓΙΑ ΝΑ ΕΝΦΑΝΙΣΤΟΥΝ ΣΤΟΝ ΧΑΡΤΗ ΤΟΥ DESTINATOR, ΠΗΓΑΙΝΕΤΑΙ ΑΠΟ ΤΟ ΚΕΝΤΡΙΚΟ ΜΕΝΟΥ ΣΤΗΝ «ΜΕΤΑΒΑΣΗ» ΚΑΙ ΑΠΟ ΕΚΕΙ ΣΤΑ «ΑΓΑΠΗΜΕΝΑ». ΕΚΕΙ ΤΣΕΚΑΡΕΤΕ ΑΥΤΑ ΠΟΥ ΘΕΛΕΤΕ .\nΕΚΑΤΟΝΤΑΔΕΣ ΣΗΜΕΙΑ ΕΝΔΙΑΦΕΡΟΝΤΟΣ ΤΟΥ GOOGLE EARTH\nΓια ολη την ελλαδα απο βενζιναδικα, σουπερ μαρκετ, φαρμακεια , wifi , νοσοκομεια, δημαρχεια, παραλιες, καμπινγκ και πολλα-πολλα αλλα.\nΚανετε διπλο κλικ στο καθε αρχεια και αυτα τοποθετουνται στο google earth. Μολις τελειωσετε με ολα, κλεινετε το google earth και πατατε στο «yes» για να τα αποθηκευσετε. Τωρα, οταν ξανα-ανοιγετε το google earth μπορειτε να επιλεξετε ποια απο τα σημεια θα εμφανιζονται στον χαρτη, τσεκαρωντας τα κουτακια που βρισκονται στην αριστερη στηλη με την ονομασια «my places». Αυτο ηταν!!!\nΑν σας άρεσε αυτή κίνησή μου, τότε στο μέλλον θα έχουμε κι άλλα καλούδια!\nΠΑΝΕΛΛΗΝΙΟΣ ΔΙΑΓΩΝΙΣΜΟΣ ΦΩΤΟΓΡΑΦΙΑΣ ΤΗΣ ΦΩΤΟΓΡΑΦΙΚΗΣ ΛΕΣΧΗΣ ΛΙΒΑΔΕΙΑΣ ΜΕ ΘΕΜΑ «ΜΑΝΑ»\nΤο Φιλανθρωπικό Σωματείο και Ίδρυμα ΕΣΤΙΑ ΜΗΤΕΡΑΣ σε συνεργασία με τη ΦΩΤΟΓΡΑΦΙΚΗ ΛΕΣΧΗ ΛΙΒΑΔΕΙΑΣ, διοργανώνει, στα πλαίσια των εκδηλώσεων για τον εορτασμό των 50 χρόνων δράσης της ΕΣΤΙΑΣ ΜΗΤΕΡΑΣ , Πανελλήνιο Διαγωνισμό Φωτογραφίας με τίτλο: «ΜΑΝΑ». Οι ενδιαφερόμενοι πρέπει να υποβάλλουν τις συμμετοχές στο γραφείο της Φωτογραφικής Λέσχης Λιβαδειάς το αργότερο μέχρι 31 Μαρτίου 2010\nΠίνακες κλειστών Σχολικών Μονάδων Στερεάς Ελλάδος λόγω της νέας γρίπης (H1N1). ΕΝΗΜΕΡΩΝΟΝΤΑΙ ΤΑΚΤΙΚΑ\nΚατεβάστε τους πίνακες των σχολείων της Πρωτοβάθμιας και Δευτεροβάθμιας που έχουν κλείσει ενημερωμένους μέχρι την Παρασκευή 11/12. Το αρχείο .zip περιλαμβάνει δύο αρχεία σε μορφή Excel και μπορείτε να το κατεβάσετε εδώ:\nΗ Μάχη της Πέτρας υπήρξε τελευταία μάχη του Αγώνα για την ελληνική ανεξαρτησία. Έλαβε χώρα στις 12 Σεπτεμβρίου 1829 στην Πέτρα της Βοιωτίας, μεταξύ Θήβας και Λιβαδειάς. Την εποχή εκείνη ήταν μία στενή δίοδος, που σχημάτιζαν οι όχθες της Λίμνης Κωπαΐδας και το βουνό Ζαγαρά (Ελικών). Επικεφαλής των ελληνικών δυνάμεων ήταν ο Δημήτριος Υψηλάντης, που κατά περίεργη συγκυρία έθεσε τέρμα στον Αγώνα, τον οποίον είχε αρχίσει ο αδελφός του, Αλέξανδρος , με τη διάβαση του Προύθου στις 24 Φεβρουαρίου 1821….\n…Το καλοκαίρι του 1829, η Πελοπόννησος με τα νησιά και μεγάλο μέρος της Στερεάς Ελλάδας είχαν απελευθερωθεί. Τη διακυβέρνηση των περιοχών αυτών είχε αναλάβει με απόφαση της Εθνοσυνέλευσης ο Ιωάννης Καποδίστριας . Πρώτο μέλημα του Κυβερνήτη ήταν η δημιουργία τακτικού στρατού και η εκκαθάριση της Στερεάς Ελλάδας από τα υπολείμματα των Οθωμανών. Ο Καποδίστριας είχε πληροφορίες ότι στο μελλοντικό ελληνικό κράτος θα συμπεριλαμβάνονταν όσες περιοχές θα είχαν απελευθερωθεί δι’ ιδίων δυνάμεων.\nΑναρτήθηκε στις Αφιερώματα, Αλιαρτινά, Ιστορία-Πολιτισμός-Τοπία\nTρόφιμα σε άπορους από τον Ερυθρό Σταυρό\nΤρόφιμα, τα οποία θα διατεθούν σε άπορες οικογένειες, συγκεντρώνει το Περιφερειακό Τμήμα του Ελληνικού Ερυθρού Σταυρού στη Λιβαδειά ενόψει των Χριστουγέννων.\nΌσοι ενδιαφέρονται να προσφέρουν, μπορούν να το κάνουν καθημερινά, εκτός Σαββατοκύριακου, έως τις 20 Δεκεμβρίου τις ώρες 9-13.30 στα γραφεία του ΕΕΣ Καραγιαννοπούλου 47.\nΤα τρόφιμα πρέπει να είναι μακράς διάρκειας(γάλατα, ζυμαρικά, όσπρια, λάδι, ζάχαρη κ.α).


ΣΥΜΒΟΥΛΙΟ ΑΣΦΑΛΕΙΑΣ - ΨΗΦΙΣΜΑ ΟΥΝΦΙΚΥΠ\n ΠΡΟΕΔΡΟΣ ΚΣΣΕ - ΕΥΡΩΠΑΙΚΗ ΔΙΑΣΚΕΨΗ - ΚΥΠΡΟΣ\n ΚΥΠΕ - ΒΤΑ - ΗΜΕΡΙΔΑ - ΜΜΕΔ\nΤα πέντε μόνιμα μέλη του Συμβουλίου Ασφαλείας συμφώνησαν πάνω στο κείμενο του προσχέδιου ψηφίσματος, το οποίο αναμένεται να υιοθετήσει τη Δευτέρα το Συμβούλιο, για την ανανέωση της θητείας της ΟΥΝΦΙΚΥΠ, αλλά και την αποστολή των καλών υπηρεσιών του Γενικού Γραμματέα.\nΟπως ανέφερε διπλωμάτης χώρας μόνιμου μέλους του Σ.Α., στο κείμενο που συμφωνήθηκε, η επίμαχη παράγραφος του προοιμίου που αναφέρεται στην ευχή για λύση του Κυπριακού εντός του 2010 τροποποιήθηκε με την προσθήκη της λέξης ``ει δυνατόν``, στην πρόταση οι διαπραγματεύσεις να ολοκληρωθούν μέχρι το τέλος του 2010.\nΗ αναφορά, στο προοίμιο, στην πρόθεση του Γενικού Γραμματέα του ΟΗΕ να υποβάλει έκθεση για τις καλές του υπηρεσίες το Νοέμβριο, παρέμεινε.\nΣύμφωνα με διπλωματικές πηγές, η φράση που προστέθηκε αποδυναμώνει, αν δεν εξαλείφει, την απόπειρα η πρωτοχρονιάτικη ευχή του Προέδρου της Δημοκρατίας Δημήτρη Χριστόφια και του Μεχμέτ Αλί Ταλάτ να χρησιμοποιηθεί ως άτυπο χρονοδιάγραμμα.\nΤο συμφωνηθέν προσχέδιο του ψηφίσματος θα μοιραστεί σήμερα το απόγευμα και στα υπόλοιπα μέλη του Συμβουλίου Ασφαλείας, στη διάρκεια της ενημέρωσης που θα τύχουν από τον ειδικό σύμβουλο του Γενικού Γραμματέα για το Κυπριακό, Αλεξάντερ Ντάουνερ.\nΜετά την ενημέρωση του κ. Ντάουνερ θα λάβουν χώρα ανεπίσημες διαβουλεύσεις του Σ.Α. για το ψήφισμα, με την προοπτική να κλείσει το κείμενο την Παρασκευή.\nΦτάνει την Πέμπτη στην Κύπρο ο Πρόεδρος της Κοινοβουλευτικής Συνέλευσης του Συμβουλίου της Ευρώπης (ΚΣΣΕ) Mevlut Cavusoglu, ο οποίος θα συμπροεδρεύσει με τον Πρόεδρο της Βουλής Μάριο Καρογιάν της Ευρωπαϊκής Διάσκεψης Προέδρων Κοινοβουλίων, την οποία η Κύπρος θα φιλοξενήσει τις επόμενες μέρες. Τον κ. Cavusoglu θα υποδεχθεί ο Πρόεδρος της Βουλής, όπως δήλωσε ο κ. Καρογιάν, προσθέτοντας ότι ο Πρόεδρος της ΚΣΣΕ, ο οποίος είναι τουρκικής καταγωγής, δεν θα μεταβεί στα κατεχόμενα ύστερα από διαβεβαιώσεις που δόθηκαν.\nΣτη Διάσκεψη, που θα πραγματοποιηθεί το διήμερο 11 και 12 Ιουνίου στη Λεμεσό, δεν θα συμμετάσχει η Τουρκία, η οποία είχε φέρει ενστάσεις πριν δύο χρόνια, όταν υπήρξε η πρόταση, για να φιλοξενήσει η Κύπρος τη Διάσκεψη, αλλά απορρίφθηκε από τη συντριπτική πλειοψηφία των μελών της ΚΣΣΕ. «Πρόκειται για μια από τις μεγαλύτερες και σημαντικότερες διοργανώσεις που έχει φιλοξενήσει η Βουλή των Αντιπροσώπων, ίσως η σημαντικότερη από πλευράς αριθμού συμμετοχών σε επίπεδο Προέδρων και αντιπροέδρων Κοινοβουλίων», εκτιμά ο Πρόεδρος της Βουλής.\nΣτη Διάσκεψη παίρνουν μέρος 50 πρόεδροι και αντιπρόεδροι κοινοβουλίων χωρών μελών της ΚΣΣΕ και τρίτων χωρών καθώς και διεθνών κοινοβουλευτικών οργανισμών. Συμμετέχουν, επίσης, 30 βουλευτές και γερουσιαστές και 35 γενικοί διευθυντές και γενικοί γραμματείς κοινοβουλίων και διεθνών κοινοβουλευτικών οργανισμών καθώς και 200 υπηρεσιακοί παράγοντες.\nΗμερίδα με τίτλο «Κύπρος Βουλγαρία: Ανάπτυξη Σχέσεων και ο Ρόλος των ΜΜΕ» διοργανώνει την Πέμπτη στη Λευκωσία το Κυπριακό Πρακτορείο Ειδήσεων (ΚΥΠΕ), σε συνεργασία με το Βουλγαρικό Πρακτορείο Ειδήσεων ΒΤΑ. Για να πάρουν μέρος στην Ημερίδα έφθασαν στην Κύπρο από τη Βουλγαρία 15 δημοσιογράφοι από τα πιο γνωστά ΜΜΕ της χώρας, καθώς και πολυμελής ομάδα Βούλγαρων επιχειρηματιών. Θα την παρακολουθήσουν επίσης Κύπριοι επίσημοι, επιχειρηματίες και εκπρόσωποι κυπριακών και ξένων ΜΜΕ.\nΤα δύο εθνικά πρακτορεία ειδήσεων, στο πλαίσιο της στενής συνεργασίας τους, αποφάσισαν τη συνδιοργάνωση μίας Ημερίδας στην Κύπρο τον Ιούνιο και μίας στη Βουλγαρία το ερχόμενο φθινόπωρο, με στόχο να συμβάλουν στην περαιτέρω ανάπτυξη των σχέσεων μεταξύ των δύο πρακτορείων ειδήσεων, των δύο χωρών και των δύο λαών, ιδιαίτερα στους τομείς της οικονομίας, του εμπορίου, της βιομηχανίας, του τουρισμού, των επενδύσεων και των ΜΜΕ.\nΑνάμεσα στους ομιλητές είναι ο Υπουργός Οικονομίας, Ενέργειας και Τουρισμού Τράιτσιο Τραϊκόφ. Κατά τη σύντομη παραμονή του στο νησί ο Βούλγαρος Υπουργός θα έχει συναντήσεις με τον Υπουργό Οικονομικών Χαρίλαο Σταυράκη και τον Υπουργό Εμπορίου, Βιομηχανίας και Τουρισμού Αντώνη Πασχαλίδη.\nΣτην Ημερίδα θα μιλήσουν οι κύριοι Σταυράκης και Πασχαλίδης, ο Πρόεδρος του Κυπριακού Οργανισμού Τουρισμού Αλέκος Ορουντιώτης, ο Πρόεδρος του Κυπριακού Οργανισμού Προώθησης Επενδύσεων Φειδίας Πηλείδης, ο Βοηθός Διευθυντής της Ομοσπονδίας Εργοδοτών και Βιομηχάνων Κώστας Χριστοφίδης και ο Πρόεδρος του Κυπρο-Βουλγαρικού Επιχειρηματικού Συνδέσμου, εκ μέρους του Κυπριακού Εμπορικού και Βιομηχανικού Επιμελητηρίου, Ξένιος Ξενόπουλος.\nkypegr2html 2.01 run on Thursday, 10 June 2010 - 9:29:13 UTC


1 ( ΠΡΟΚΗΡΥΞΗ 2Π /2008) ΚΕΝΤΡΙΚΗ ΕΠΙΤΡΟΠΗ ΔΙΑΓΩΝΙΣΜΟΥ Κλάδος: ΠΕ 08 ΚΑΛΛΙΤΕΧΝΙΚΩΝ ΜΑΘΗΜΑΤΩΝ ΕΞΕΤΑΣΗ ΣΤΗΝ ΠΡΩΤΗ ΘΕΜΑΤΙΚΗ ΕΝΟΤΗΤΑ (Γνωστικό αντικείμενο) Σάββατο Να απαντήσετε και στα τρία ισοδύναμα ΕΡΩΤΗΜΑΤΑ που ακολουθούν. Να αναπτύξετε τις απαντήσεις σας στο ειδικό ΤΕΤΡΑΔΙΟ. ΕΡΩΤΗΜΑ 1ο: Σας δίνονται οι αναπαραγωγές δύο έργων τέχνης της Αναγέννησης. Πρόκειται για τη Μνηστεία της Παναγίας (1504, λάδι σε ξύλο, 1,70x1,18 μ., Μιλάνο, Μπρέρα, εικ. 1) του Ραφαήλ (Raffaello Sanzio, ) και την Άνοιξη (π 1478, τέμπερα σε ξύλο, 2,03x3,15 μ., Φλωρεντία, Ουφίτσι, εικ. 2) του Μποτιτσέλι (Sandro Botticelli, ). ανθρώπινης μορφής, καθώς και ως προς τον χειρισμό του σχεδίου και της γραμμής, του χρώματος και του φωτός. β) Ποιες είναι οι διαφορετικές φιλοσοφικές και θρησκευτικές αντιλήψεις των δύο ζωγράφων και πώς αυτές εκφράζονται με τις μορφολογικές επιλογές τους; γ) Πώς ερμηνεύετε το γεγονός ότι η Αγία Έδρα εκτίμησε ιδιαιτέρως την τεχνοτροπία του Ραφαήλ και του ανέθεσε την εκτέλεση πολλών και σημαντικών έργων στο Βατικανό; δ) Προσδιορίστε τις διαφορές μεταξύ της τεχνικής της τέμπερας και της τεχνικής του λαδιού, καθώς και το διαφορετικό οπτικό αποτέλεσμα που δίνει η καθεμία. ΕΡΩΤΗΜΑ 2ο: Το έργο του Νταβίντ (Jacques-Louis David, ) Οι ραβδούχοι φέρνουν στον Βρούτο τα σώματα των γιων του (1789, λάδι σε καμβά, 3,23x4,22 μ., Παρίσι, Λούβρο, εικ. 3) και το έργο του Ντελακρουά (Eugène Delacroix, ) Ο θάνατος του Σαρδανάπαλου (1827, λάδι σε καμβά, 3,92x4,96 μ., Παρίσι, Λούβρο, εικ. 4) είναι αντιπροσωπευτικά του Νεοκλασικισμού και του Ρομαντισμού αντιστοίχως. ανθρώπινης μορφής, καθώς και ως προς τον χειρισμό του περιγράμματος, του φωτός και του χρώματος. Αναφερθείτε στη λειτουργία αυτών των μορφολογικών στοιχείων. β) Να σχολιάσετε τη στάση των δύο ζωγράφων απέναντι στα γεγονότα του καιρού τους και στην ιστορία όπως προκύπτει μέσα από: i. τη μορφολογική ανάλυση ii. την επιλογή των θεμάτων των δύο έργων iii. την υποδοχή που είχαν τα δύο έργα από την κριτική και το κοινό της εποχής τους όταν εκτέθηκαν στην επίσημη ετήσια έκθεση της Ακαδημίας του Παρισιού το 1789 και το 1827 αντιστοίχως. Σελίδα 1 από 2\n2 ΕΡΩΤΗΜΑ 3ο: Το έργο του Ρενουάρ (Pierre Auguste Renoir, ) Χορός στο Moulin de la Galette (1876, λάδι σε καμβά, 1,31x1,75 μ., Παρίσι, Musée d Orsay, εικ. 5) και το έργο του Σερά (Georges Pierre Seurat, ) Καλοκαίρι, Κυριακή απόγευμα στο νησί Grande Jatte ( , λάδι σε καμβά, 2,05x3,05 μ., Σικάγο, Art Institute, εικ. 6) είναι αντιπροσωπευτικά του Εμπρεσιονισμού και του Νεοεμπρεσιονισμού αντιστοίχως. ανθρώπινης μορφής, καθώς και ως προς τον χειρισμό του φωτός και του χρώματος. β) Ποια είναι τα βασικότερα χαρακτηριστικά του Εμπρεσιονισμού (ως προς τη θεματολογία, τη μορφολογία και την τεχνική) και σε ποιο βαθμό τα αναγνωρίζετε στο συγκεκριμένο έργο του Ρενουάρ; γ) Ποιες λύσεις προτείνει ο Σερά στα μορφολογικά και νοηματικά προβλήματα που είχαν ανακύψει στον Εμπρεσιονισμό; Να εντοπίσετε αυτές τις λύσεις στο έργο του Σερά που σας δίνεται. Αναφερθείτε ιδιαίτερα και στην τεχνική του χρώματός του. Σελίδα 2 από 2\n3 Εικόνα 1 Εικόνα 2\n4 Εικόνα 3 Εικόνα 4\n5 Εικόνα 5 Εικόνα 6\nΠΑΝΕΠΙΣΤΗΜΙΟ ΠΕΙΡΑΙΑ ΤΜΗΜΑ ΔΙΔΑΚΤΙΚΗΣ ΤΗΣ ΤΕΧΝΟΛΟΓΙΑΣ ΚΑΙ ΨΗΦΙΑΚΩΝ ΣΥΣΤΗΜΑΤΩΝ ΤΕΧΝΟΛΟΓΙΚΑ ΥΠΟΣΤΗΡΙΖΟΜΕΝΗ ΕΚΠΑΙΔΕΥΣΗ ΓΙΑ ΤΗΝ ΙΣΤΟΡΙΑ ΤΗΣ ΤΕΧΝΗΣ\nΤΜΗΜΑ ΔΙΔΑΚΤΙΚΗΣ ΤΗΣ ΤΕΧΝΟΛΟΓΙΑΣ ΚΑΙ ΨΗΦΙΑΚΩΝ ΣΥΣΤΗΜΑΤΩΝ ΤΕΧΝΟΛΟΓΙΚΑ ΥΠΟΣΤΗΡΙΖΟΜΕΝΗ ΕΚΠΑΙΔΕΥΣΗ ΓΙΑ ΤΗΝ ΙΣΤΟΡΙΑ ΤΗΣ ΤΕΧΝΗΣ Κοτρώτσου Ελένη Μεταπτυχιακή Διπλωματική Εργασία Πίνακας περιεχομένων Ευρετήριο


Και ματζόρε και μινόρε: Το μπουζούκι στο λαϊκό αστικό τραγούδι… – Άρδην – Ρήξη\nστο Άρδην τ. 87 — Συγγραφέας: Της Σύνταξης —\t19 Νοεμβρίου 2011\nτου Γ. Σπηλιόπουλου, από το Άρδην τ. 87 Σεπτέμβριος-Νοέμβριος 2011\nΑν αναζητήσει κανείς τα παγκοσμίως αναγνωρίσιμα σύμβολα του νέου ελληνισμού, είναι βέβαιο ότι εξέχουσα θέση ανάμεσά τους κατέχει το μπουζούκι! Αδιάφορο αν χρησιμοποιούνται παρεμφερή όργανα με την ίδια ονομασία από τους Κέλτες Ιρλανδούς ή τους Ασσύριους βοσκούς, στο μπουζούκι οι πάντες βλέπουν Ελλάδα. Από την Λαπωνία μέχρι την Νέα Ζηλανδία και την Γη του Πυρός.\nΑλλά και στα καθ’ ημάς: Στα μπουζούκια λέμε ότι πάμε να διασκεδάσουμε και όχι στα μαγαζιά με λαϊκή μουσική το μπουζούκι λέμε ότι μας μερακλώνει. Ταυτίζουμε, με άλλα λόγια, ασυνειδήτως, το λαϊκό αστικό τραγούδι με το μουσικό όργανο, ακόμα κι αν πολλές φορές δεν υπάρχει καν στην ορχήστρα!\nΣε πρώτη ματιά αυτό μπορεί να θεωρηθεί απλώς ως υπερβολή, ως αποτέλεσμα περίεργων επικοινωνιακών συμπτώσεων, που προέβαλλαν στο πλαίσιο μιας ανώδυνης ψευδοριζοσπαστικοποίησης την φιγούρα του λίγο μάγκα, λίγο μπρουτάλ, αλλά έξω καρδιά, ως αντιπροσωπευτική του κινούμενου από το λούμπεν μέχρι τα όρια του μικροαστισμού νεοέλληνα, παρουσιάζοντάς τον να τραγουδά και να χορεύει τους καημούς και τις χαρές του με το φτωχομπούζουκό του. Η πραγματικότητα όμως είναι πολύ πιο σύνθετη, πολύ πιο βαθιά, και μπορεί να εξηγηθεί μόνο αν δει κανείς την εμφάνιση του μπουζουκιού ως κοινωνικού φαινομένου, σχεδόν ταυτόχρονου και αλληλένδετου με το λαϊκό αστικό τραγούδι των αρχών του περασμένου αιώνα.\nΤαλανίζονται οι ερευνητές1, στην προσπάθεια ενδελεχούς καταγραφής της ιστορικής (μουσικολογικά και κατασκευαστικά) διαδρομής που ακολούθησε το νεότευκτο αυτό όργανο, από τα τέλη του 19ου αιώνα μέχρι και τα μέσα του 20ού, όπου φαίνεται να αποκτά μια οριστική (με μικρές παραλλαγές) μορφή. Γιατί, τα βήματα που ακολούθησε η κατασκευή του, από την μια περιδινούνται σαν τον εκστασιασμένο Ανατολίτη χορευτή του ζεϊμπέκικου και από την άλλη σύρονται δυτικότροπα. Σε πλήρη αναλογία με την συγκρουσιακή εξέλιξη του λαϊκού αστικού τραγουδιού.\nΤο κυρίαρχο ερώτημα που μπορεί να τεθεί σε αυτή την καταγραφή αφορά την ανάγκη που ώθησε στην δημιουργία του. Τί άλλαξε μουσικά και κοινωνικά, που να μην μπορούσε να καλυφθεί από την ήδη υπάρχουσα υπερπληθώρα τελειοποιημένων στο έπακρο οργάνων της Ανατολής και της Δύσης; Ταμπουράδες, ούτια, σάζια, λαούτα, κιθάρες, βιολιά, μαντολίνα, λύρες, σαντούρια, κλαρίνα, ήταν ανίκανα να αποδώσουν αυτό που προσέφερε το μπουζούκι;\nΣτα τέλη του 19ου αιώνα και στις αρχές του 20ού, οι Έλληνες (Παλαιοελλαδίτες ή Μικρασιάτες) άρχισαν να βιώνουν ένα εκρηκτικό (σε όρους ιστορικού χρόνου) φαινόμενο αστικοποίησης, οφειλόμενο στην γιγάντωση του εμπορίου της περιοχής, που ήρθε ως αποτέλεσμα των τεχνολογικών εξελίξεων στις μεταφορές, της βιομηχανοποίησης στην παραγωγή, καθώς και των γεωστρατηγικών συσχετισμών της εποχής. Αποτέλεσμα ήταν η δημιουργία, μέσα στο σώμα του Ελληνισμού, ενός ιδιόμορφου περιθωρίου, στην υφή του οποίου πρέπει να εστιάσει κανείς, αν θέλει να κατανοήσει την γέννηση του ρεμπέτικου και του μπουζουκιού.\nΑγρότης, ψαράς, κτηνοτρόφος ο Έλληνας μέχρι εκείνη την περίοδο, βρέθηκε να ζει στα μεγάλα λιμάνια Πειραιά, Σμύρνης, αλλά και Νέας Υόρκης. Κουβαλούσε μαζί του την ευχή και την κατάρα που του κληροδότησε το πολιτιστικό σταυροδρόμι που τον γέννησε. Παράδοση Ανατολής και βλέμμα προς την Δύση.\nΜέχρι τότε η κοινωνική διαστρωμάτωση ήταν απλή, προβιομηχανική. Κάποιοι λίγοι πλούσιοι αρχοντάδες και οι υπόλοιποι, στην πλειοψηφία τους, εξαρτημένοι σε περιορισμένη έκταση από τους πρώτους, σε σύγκριση με τα ισχύοντα στην συνέχεια. Όλοι έμεναν σε κάποιο πατρικό σπίτι ή καλύβα, οι περισσότεροι είχαν έναν ελάχιστο κλήρο, δυο κατσίκια ή μια ψαρόβαρκα. Γι’ αυτό και οι μουσικές τους είχαν μάλλον γεωγραφικό, παρά ταξικό ή άλλο διαχωρισμό. Είτε άρχοντας είτε φτωχός, τα ίδια τσάμικα, συρτά ή μπάλους τραγουδούσε και χόρευε ο Πελοποννήσιος, ο Ηπειρώτης, ο νησιώτης ή ο Μικρασιάτης. Με την αστικοποίηση όμως τα πράγματα άλλαξαν. Οι νέες συνθήκες διάρθρωσης της κοινωνίας διαμόρφωσαν καταστάσεις που οδηγούσαν σε πρωτόγνωρους διαχωρισμούς και αλληλοεξαρτήσεις.\nΕμφανίστηκαν τότε μια νέα μεγαλοαστική τάξη με σαφώς δυτικότροπο βλέμμα, ένας υποστηρικτικός σ’ αυτήν μικροαστικός κρατικός μηχανισμός με τους παρατρεχάμενούς του, αλλά και μια εκσυγχρονιστική αριστερά της εποχής, που βιαζόταν να ολοκληρωθεί η καπιταλιστική δομή της κοινωνίας για να καταρρεύσει από τις εσωτερικές της αντιθέσεις. Και όλοι αυτοί συνεργούσαν, προκειμένου να επιβάλουν τον φραγκολεβαντίνικο προκρούστειο μοδερνισμό τους στους άλλους, οι οποίοι αναφέρθηκαν προηγουμένως ως ιδιόμορφο περιθώριο. Γιατί στην πραγματικότητα αποτελούσαν αριθμητικά την πλειοψηφία των αστών. Μεροκαματιάρηδες, μικρομαγαζάτορες, ναυτικοί, πλανόδιοι έμποροι, μαναβάκια, χασαπάκια, καινούργια επαγγέλματα, όπως θερμαστές και φωνογραφιτζήδες, αλλά και πόρνες και παραβατικοί ανήκαν σ’ αυτό. Όταν μάλιστα η Μικρασιατική Καταστροφή στρίμωξε μαζί τους άλλο ενάμισι εκατομμύριο ξεριζωμένους, δημιουργήθηκε μια βαθιά διαχωριστική γραμμή που είχε μεν ταξικό χαρακτήρα, αλλά στην πραγματικότητα η μεγάλη διαφορά ήταν εστιασμένη στον πολιτισμικό προσανατολισμό. Μπορεί οι ταπεινοί της κοινωνίας να κοίταζαν επίσης «δυτικά», να έψαχναν για νέα εκφραστικά μέσα (γιατί η ζωή τους είχε αλλάξει), αλλά δυσκολεύονταν να πετάξουν την παραδοσιακή τους μουσική. Οδηγούνταν στο δυτικό μέλλον, αλλά δεν μπορούσαν ή δεν ήθελαν να ξεχάσουν την ανατολίτική τους ρίζα. Τουλάχιστον δεν ήθελαν να την αντικαταστήσουν εύκολα με την οπερέτα ή το λεγόμενο ελαφρό τραγούδι, που δεν μπορούσε να εκφράσει τα μεράκια τους. Απ’ αυτήν τη σύγκρουση γεννήθηκε το ρεμπέτικο και, φυσικά, το σημερινό μπουζούκι.\nΤο όργανο-πρόγονος του μπουζουκιού είναι ο ταμπουράς, που αποτελεί κατασκευαστικά προφανή μετεξέλιξη της αρχαίας πανδουρίδος (ή πανδούρας-θανδούρας-ταμπούρας). Το όνομά της προέρχεται πιθανόν από τις λέξεις «παν» και «δόρυ», δηλαδή φτιαγμένη εξ ολοκλήρου από ξύλο. Παρουσιάζεται τουλάχιστον από τον 4ο αιώνα π.Χ. σε ανάγλυφα, όπως αυτό της Μαντινείας, και σε τερακότες. Μικρό στο μέγεθος σε σύγκριση με άλλα συγγενή όργανα, ευκολόπαικτο, με σχετικά αδύνατο ήχο, κατάλληλο όμως για συνοδεία φωνής και όχι για δεξιοτεχνικές εξάρσεις ή για μεγάλο σε αριθμό κοινό. Είναι δε εύκολο στην κατασκευή του. Οι τόνοι, τα ημιτόνια, τα μόρια κλπ., που είναι απαραίτητα στην απόδοση της τροπικής λεγόμενης μουσικής (ανατολίτικης), καθορίζονται από μετακινούμενους δεσμούς (μπερντέδες) στο μπράτσο του οργάνου. Είναι δύσκολο να εξηγηθεί στον μη μουσικό η διαφορά της δυτικής από την τροπική ανατολική μουσική. Σε γενικές γραμμές θα μπορούσε κανείς να διακρίνει ότι, ενώ στην δυτική έχουμε συγκεκριμένες μουσικές κλίμακες που παράγονται από την κλασική τονική οκτάβα με τα ημιτόνιά της (αλλοιώσεις), στην τροπική ανατολική, εκτός από την υπερπληθώρα (συγκριτικά) των τόνων λόγω της ύπαρξης τονικών μορίων(!), μεγάλη σημασία έχει και ο τρόπος εκφοράς της μελωδίας, που σε ένα όργανο καθορίζεται από τα διαφορετικά κουρδίσματα του οργάνου (ντουζένια), αλλά και τους λεγόμενους μουσικούς δρόμους που ακολουθεί ο καλλιτέχνης.\nΤο όνομα μπουζούκι (μποζούκ στα τουρκικά, που σημαίνει κατεστραμμένο – σπασμένο και κατά μία εκδοχή αναφέρεται στο κούρδισμα) παρουσιάζεται από την Τουρκοκρατία. Στην πραγματικότητα πρέπει έτσι να ονομάζονταν κάποιοι ταμπουράδες, όπως παρατηρεί κανείς στον πίνακα του Δανού ζωγράφου Μ. Rørbye, που απαθανάτισε το 1835 τον παλαιότερο γνωστό οργανοποιό Λ. Γαΐλα στο εργαστήριό του στην Αθήνα, χαρακτηρίζοντάς τον κατασκευαστή μπουζουκιών. Ύστερα από μια σειρά διαδοχικών μεταλλάξεων, στα τέλη του 19ου αιώνα ένα καινούργιο υβριδικό όργανο κάνει την εμφάνισή του. Ο παραδοσιακός ανατολίτικος ταμπουράς δανείζεται το σκάφος από το δυτικό ναπολιτάνικο μαντολίνο, την ηχητική τρύπα (ροζέτα) από το λαούτο, αποκτά σταθερά μεταλλικά τάστα (δεσμοί που χωρίζουν τα διαστήματα) στο μπράτσο, σε αντικατάσταση των κινούμενων εντέρινων μπερντέδων, και μηχανικά κλειδιά κουρδίσματος, αντί για ξύλινα στριφτάρια.\nΑς αναλογισθούμε τώρα τον άνθρωπο του λεγόμενου περιθωρίου την εποχή εκείνη. Ήθελε ένα ευκολοδίδακτο όργανο (δεν είχε χρόνο για μελέτη), να συνοδεύει τη φωνή, είτε έπαιζε στην αυλή του σπιτιού του είτε στο ταβερνάκι είτε στον τεκέ (οι μεγάλες συνάξεις-πανηγύρια έπαψαν πια ν’ αποτελούν μέρος της διασκέδασής του), ο ήχος να έχει ανατολίτικο μεράκι, αλλά και να δυτικίζει (είναι η εποχή της τρέλας του μαντολίνου), να του δίνει την δυνατότητα να μιμείται με το παίξιμό του τα ακούσματα της τροπικής μουσικής, αλλά σε δυτικού τύπου ταστιέρα και, κυρίως, να μπορεί να χρησιμοποιεί αυτό το επαμφοτερίζον κούρδισμα. Ρε-λα-ρε! Και ματζόρε και μινόρε κλίμακα! Μια εκ πρώτης όψεως αδυναμία, που αποτέλεσε και το μεγάλο του προσόν. Να ακούγεται στ’ αυτιά του Δυτικού σαν ανατολίτικο με λειψή συνοδεία (μη πλήρεις συγχορδίες) και στου Ανατολίτη παράφωνο, μια και χρησιμοποιούνται τα δυτικά διαστήματα (τόνοι). Ποιο άλλο όργανο θα μπορούσε να μαγέψει, για παράδειγμα, τον Μάρκο Βαμβακάρη, το σύμβολο του λαϊκού μας περιθωρίου, αγράμματο και μεγαλοφυή μουσικό-στιχουργό, οικογενειάρχη και αλανιάρη, σύζυγο-πατέρα, μα και προδομένο εραστή, έρμαιο του πάθους, εργάτη και ρέμπελο, επαγγελματία σφαγέα και τρυφερό, παραγωγικό και χασικλή, καθολικό στο θρήσκευμα μα ορθόδοξο στην συμπεριφορά;\nΚυριάρχησε, επομένως, το όργανο συνολικά στο ρεμπέτικο2, όπως όψιμα το αποκαλούμε, και το καθόρισε. Μουσικοί, όπως ο Παπαϊωάννου και ο Χιώτης, εκστατικοί παρατούν τις κιθάρες και πιάνουν το μπουζούκι. Μαέστροι, όπως ο Περιστέρης, συνθέτουν – ενορχηστρώνουν στηριγμένοι σ’ αυτό. Έτσι, παρά τους διωγμούς (κράτηση για τον μουσικό και καταστροφή του οργάνου), παρά την προσπάθεια απαξίωσης που εξαπέλυσαν οι εξουσιαστικοί μηχανισμοί εναντίον του, αντί να εξαφανισθεί, άρχισε να διαβρώνει με τον ήχο του και την μεγαλοαστική τάξη. Μπήκε σιγά σιγά στα σαλόνια. Αυτό όμως αποτέλεσε και την αιτία περαιτέρω μετάλλαξής του, που ουσιαστικά το μετέτρεψε σε δυτικό όργανο. Η εθνική μειονεξία που μας κατατρύχει έθεσε υπό αμφισβήτηση την ποιότητα της λαϊκής μας τέχνης. Οι μουσικοί αισθάνθηκαν την ανάγκη να αποδείξουν την δεξιοτεχνία τους σε πληρέστερο όργανο και η ασάφεια, που αποτελούσε την ιδιομορφία του οργάνου, άρχισε μετά το ’50 να δείχνει ελάττωμα, με αποτέλεσμα μια τέταρτη χορδή να προστεθεί και να αλλάξει το κούρδισμά του, καθιστώντας το δεξιοτεχνικά και μουσικά ανάλογο της κιθάρας και του μαντολίνου. Μπορούσε να παίξει καλύτερα τα μάμπο, τα τσα-τσα, τα βαλσάκια, ακόμα και μοτίβα της κλασικής μουσικής. Ο οργανοπαίκτης κατέκτησε την αποδοχή όλων των κοινωνικών τάξεων.\nΤο αστείο είναι ότι, πριν ακόμα περάσει δεκαετία, στις αρχές ήδη του ’60, η καθαρά δυτική πορεία της αστικής λαϊκής μουσικής και του ήχου του μπουζουκιού φαίνεται ότι ξεπέρασε τις αντοχές του λαού –ειδικά των μεταναστών, που είχαν την ανάγκη της διαφορετικότητας από τους Αγγλοσάξωνες, για να τονίσουν την ταυτότητά τους– με αποτέλεσμα μια μουσική στροφή προς ό,τι ανατολικότερο. Ινδικά και αραβικά μοτίβα κυριάρχησαν, παιγμένα με ένα δυτικό πλέον όργανο. Για να αποδειχθεί, έτσι, ότι τα τελευταία εκατό χρόνια η εξέλιξη του μπουζουκιού, σε συνδυασμό με το λαϊκό αστικό τραγούδι, αποκαλύπτει την καρδιά της ελληνικής κοινωνίας στο καλύτερο και στο χειρότερο.\nΠάντοτε όμως ως συν-αμφότερον.\n1. Τα στοιχεία της ιστορικής διαδρομής που ακολούθησε η κατασκευή του μπουζουκιού έχουν ερανισθεί από το βιβλίο “Ο ταμπουράς του Μακρυγιάννη και η οργανοποιΐα του Λεωνίδα Γαΐλα” του καλλιτέχνη οργανοποιού Ν. Φρονιμόπουλου και σειρά άρθρων του διαδικτυακού περιοδικού “κλίκα”, (www.klika.gr)\n2. Είναι ασαφές πότε παγιώθηκε ο όρος “ρεμπέτικο”, για να χαρακτηρίσει το λαϊκό αστικό τραγούδι, όπως και το χρονικό σημείο ή οι μουσικές ιδιότητες που το διακρίνουν από το μετέπειτα χαρακτηριζόμενο απλώς ως “λαϊκό”.


Τα καλύτερα ξενοδοχεία κοντά σε: Uttum, Γερμανία\nUttum: Αεροπορικά εισιτήρια\nΕστιατόρια κοντά σε Uttum\nUttum: Όλα τα ξενοδοχεία\nUttum, Γερμανία - Ξενοδοχεία εκεί κοντά\nUttum - Ξενοδοχεία εκεί κοντά\nΞενοδοχεία κοντά σε: Uttum (30)\n5,4 χλμ. από Uttum\n6,8 χλμ. από Uttum\n6,9 χλμ. από Uttum\n8,0 χλμ. από Uttum\n9,0 χλμ. από Uttum\n9,5 χλμ. από Uttum\n9,7 χλμ. από Uttum\n9,8 χλμ. από Uttum\n10,2 χλμ. από Uttum\n10,5 χλμ. από Uttum\n11,2 χλμ. από Uttum\n16,2 χλμ. από Uttum\n16,3 χλμ. από Uttum\n16,4 χλμ. από Uttum\n17,2 χλμ. από Uttum\n17,3 χλμ. από Uttum\n0,2 χλμ. από Uttum\n7,1 χλμ. από Uttum\n16,5 χλμ. από Uttum\n17,0 χλμ. από Uttum\n17,1 χλμ. από Uttum\n17,6 χλμ. από Uttum\nΝο 1 από 1 ξενοδοχεία για: Hinte\nΝο 1 από 7 ξενοδοχεία για: Greetsiel\nΝο 5 από 7 ξενοδοχεία για: Greetsiel\nΝο 8 από 11 ξενοδοχεία για: Έμντεν\nΝο 6 από 11 ξενοδοχεία για: Έμντεν\nΝο 7 από 11 ξενοδοχεία για: Έμντεν\nΝο 1 από 2 ξενοδοχεία για: Marienhafe\nΝο 2 από 28 ξενοδοχεία για: Νόρντεν\nΝο 1 από 1 ξενοδοχεία για: Krummhoern\nΝο 2 από 7 ξενοδοχεία για: Greetsiel\nΝο 3 από 7 ξενοδοχεία για: Greetsiel\nΝο 6 από 7 ξενοδοχεία για: Greetsiel\nΝο 7 από 7 ξενοδοχεία για: Greetsiel


Οι θεσμικοί επενδυτές αυξάνουν θέσεις στην Profile - Ιδιωτική τοποθέτηση για το 1,7% της εισηγμένης | Liberal Markets\nΣε πώληση πακέτου 200.700 ιδίων μετοχών αναμένεται να προχωρήσει σήμερα η εισηγμένη εταιρεία πληροφορικής Profile, με τις πληροφορίες να συγκλίνουν ότι και αυτό το πακέτο, το τρίτο κατά σειρά θα κατευθυνθεί σε θεσμικούς επενδυτές.\nΗ Profile διαθέτει ήδη ισχυρή παρουσία ξένων και ελλήνων θεσμικών στο μετοχικό της κεφάλαιο μεταξύ των οποίων ξεχωρίζει η Pictet με έδρα την Ελβετία η οποία διαχειρίζεται περιουσιακά στοιχεία 496 δισ. ελβετικών φράγκων καθώς υπολογίζεται ότι μετά την τελευταία πώληση στις 30/1/2020 528.264 ίδιων μετοχών που αντιστοιχούσαν στο 4,9% της εταιρείας έναντι 4 ευρώ ανά μετοχή (με πολύ χαμηλότερο κόστος κτήσης), η συμμετοχή των θεσμικών υπολογίζεται σε περίπου 16%.\nΤο νέο πακέτο μετοχών που αναμένεται να μεταβιβαστεί σήμερα και αντιστοιχεί σε επιπλέον 1,7% του μετοχικού της κεφαλαίου, είναι το τρίτο κατά σειρά από τον Σεπτέμβριο του 2019 όπότε πραγματοποιήθηκε η πρώτη πώληση ιδίων μετοχών που αντιστοιχούσαν στο 3,69% του μετοχικού κεφαλαίου της εταιρείας και τον Ιανουάριο του 2020 πωλήθηκε ένα επιπλέον 4,96%.\nΤο βλέμμα των θεσμικών είναι στραμμένο στην εταιρεία καθώς σημαντικό ρόλο στην πορεία της εταιρείας, συνεχίζει και φέτος να διαδραματίζει η δραστηριοποίηση του Ομίλου στις διεθνείς αγορές, με τα έσοδα από το εξωτερικό να αντιπροσωπεύουν πλέον τα 2/3 του συνολικού τζίρου, αποτέλεσμα της διεθνοποίησης του και της συνεχούς επένδυσης σε νέες λύσεις.\nΗ πολιτική της εξωστρέφειας αποδίδει, με νέες αναθέσεις έργων σε Ελλάδα, Ευρώπη, Μέση Ανατολή, Ασία και Αμερική.\nΠαράλληλα, η αξιοποίηση των νέων τεχνολογιών σε όλο το φάσμα των έργων καθώς και η ανάγκη του ελληνικού δημοσίου για έργα ψηφιοποίησης, δημιούργησαν τις κατάλληλες προϋποθέσεις για την συμμετοχή του ομίλου στη διεκδίκηση και ανάθεση παρόμοιων έργων με επιτυχία.\nΗ εταιρεία δε στο προηγούμενο διάστημα παρουσίασε νέες λύσεις που ανταποκρίνονται στην ψηφιοποίηση των εργασιών μετασχηματισμού όπου η απομακρυσμένη πρόσβαση και επικοινωνία γίνονται επιτακτικές.\nΛύσει όπως την πλατφόρμα διαχείρισης διαθεσίμων Acumennet, την Axia, με τεχνολογίες για πλήρως αυτοματοποιημένη προσέγγιση στη διαχείριση επενδύσεων, την ψηφιακή τραπεζική πλατφόρμα νέας γενιάς FMS.next και το σύστημα διαχείρισης κινδύνου RiskAvert.\nΤέλος, πραγματοποίησε νέες εγκαταστάσεις σε χρηματοοικονομικούς οργανισμούς σε Ελλάδα και εξωτερικό, ενώ ολοκληρώθηκε η ίδρυση νέας θυγατρικής εταιρείας στη Θεσσαλονίκη με σκοπό αυτή να αποτελέσει το κέντρο και τον βασικό βραχίονα ανάπτυξης νέων τεχνολογιών, με προϋπολογισμό άνω των 5 εκατ. για την επόμενη τριετία.\nΒασικοί πελάτες της εταιρείας είναι χρηματοπιστωτικά ιδρύματα, εταιρείες επενδύσεων και διαχείρισης αμοιβαίων κεφαλαίων αλλά και οικογενειακά επενδυτικά γραφεία (family offices).\nΣτην σχετική ανακοίνωση της εταιρείας όπου προαναγγέλθηκε η διενέργεια πώλησης των ιδίων μετοχών, η εισηγμένη αναφέρεται και στις επιπτώσεις από την πανδημία του κορονοϊού, οι οποίες επηρέασαν τις δραστηριότητες της Profile με αποτέλεσμα ο κύκλος εργασιών το α΄ εξάμηνο του 2020 να καταγράψει μείωση 10% σε σχέση με το αντίστοιχο εξάμηνο του 2019,ενώ τα κέρδη προ φόρων, τόκων και αποσβέσεων (EBITDA) ανήλθαν σε περίπου 1,87 εκατ. ευρώ, έναντι 2,1 εκατ. ευρώ, καταγράφοντας μείωση 11%. Ωστόσο όπως αναφέρει η εταιρεία η υστέρηση που παρατηρήθηκε κατά τη διάρκεια του πρώτου εξαμήνου, “έχει ήδη σχεδόν στο σύνολό της αναπληρωθεί από την ισχυρή ανάκαμψη του γ΄ τριμήνου”, με αποτέλεσμα οι πωλήσεις του εννιαμήνου να κυμαίνονται στα ίδια περίπου επίπεδα με το αντίστοιχο διάστημα του 2019, δηλαδή σε ποσά της τάξεως των 10 εκατ. ευρώ περίπου.\n“Η ελεγχόμενη χρηματοοικονομική έκθεση του Ομίλου, η σημαντική ποιοτική και προϊοντική του διαφοροποίηση, σε συνδυασμό με την διαρκή εξέλιξη και αναβάθμιση των προϊόντων του, αλλά και η διεύρυνση της παρουσίας του Ομίλου σε νέες γεωγραφικές αγορές, αποτελούν τα κύρια εφόδια που διαθέτει για την ελαχιστοποίηση των αρνητικών συνεπειών της πρωτοφανούς υγειονομικής κρίσης και επιτρέπουν στη Διοίκηση να παραμένει συγκρατημένα αισιόδοξη ως προς την επίτευξη θετικών αποτελεσμάτων στο σύνολο της τρέχουσας χρήσεως”, αναφέρεται στην ανακοίνωση της Profile.


Η Kroenke ανταποκρίνεται στις απόπειρες εξαγοράς της Άρσεναλ\nΟ γιος του ιδιοκτήτη του κλαμπ, Stan Kroenke, εξέδωσε μια σταθερή απάντηση στις συνεχείς προσπάθειες του Daniel Ek να αγοράσει την Arsenal.\nΟ διευθυντής της Arsenal Josh Kroenke επανέλαβε ότι η λέσχη δεν πωλείται και είπε στους οπαδούς «μόλις αρχίσαμε».\nΟ συνιδρυτής και διευθύνων σύμβουλος της Spotify, Daniel Ek, είχε μια προσφορά αξίας 1,8 δισεκατομμυρίων λιρών για να αγοράσει την Arsenal από τον τωρινό ιδιοκτήτη της, Stan Kroenke, απορρίφθηκε. Ωστόσο, ο Σουηδός επιμένει ότι η προσφορά εξακολουθεί να ισχύει. Πυροβολητές θρύλοι Thierry Henry, Dennis Bergkamp, και Patrick Vieira έχουν υποστηρίξει την προτεινόμενη εξαγορά του.\nΟ Henry μάλιστα πρόσφατα ισχυρίστηκε ότι ο Ek «είναι εδώ για να μείνει», αν και ο Josh Kroenke είναι χαλαρός σχετικά με την κατάσταση.\nEXCLUSIVE: Arsenal director Josh Kroenke says the club is not for sale, despite a £1.8bn bid from Daniel Ek, and insists the current owners have big ambitions of their own to bring success back to north London.\n— Sky Sports News (@SkySportsNews) November 7, 2021\n«Παίρνουμε προσφορές για το σύλλογο όλη την ώρα, από πολλά μέρη σε όλο τον κόσμο και αυτό μιλάει για τη δύναμη της Άρσεναλ», είπε Sky Sports. «Είναι ένας υπέροχος θεσμός. Η Arsenal Football Club είναι μια παγκόσμια μάρκα και η μόνη μου απάντηση σε οτιδήποτε είναι ότι ο σύλλογος δεν είναι προς πώληση, μόλις ξεκινήσαμε.\n«Η λέσχη ανήκει μόνο από το 2018. Έχουμε έναν νεαρό μάνατζερ [Mikel Arteta], έχουμε μια νέα ομάδα και χαράζουμε το δρόμο μας προς το μέλλον.\n«Στις Ηνωμένες Πολιτείες, έχουμε ένα συγκεκριμένο μοντέλο [που χρησιμοποιείται σε άλλους οργανισμούς της Kroenke Sports & Entertainment] και το εφαρμόζουμε εδώ, και έχουμε τα τελευταία τρία χρόνια, δηλαδή νέους παίκτες, ταλαντούχους παίκτες με τη σωστή νοοτροπία, αφήστε τους να αναπτυχθούν μαζί ενώ συνεχίζουμε να πασπαλίζουμε ταλέντο σε όλη την ομάδα.\n«Τελικά μεγαλώνει σε κάτι πολύ ιδιαίτερο. Η δύναμη της συνέχειας πίσω από τις σκηνές και οι άνθρωποι που εργάζονται μαζί και τραβώντας προς την ίδια κατεύθυνση είναι μια υποτιμημένη πτυχή του επαγγελματικού αθλητισμού.\n«Με τη δύναμη της συνέχειας και επιτρέποντας σε αυτή την ομάδα να αναπτυχθεί μαζί, ειδικές εποχές είναι μπροστά για αυτό το κλαμπ.»


ΑΠΟΣΤΟΛΟΣ ΠΑΝΑΣ ΕΝΤΑΞΗ ΚΑΔ ΠΡΩΤΟΓΕΝΗ ΤΟΜΕΑ - Apostolos Panas\nΑπ. Πάνας: ‘’Ο πρωτογενής τομέας - φτωχός συγγενής στα μέτρα που εξήγγειλε η κυβέρνηση’’\nΣε συνέχεια της δέσμης πρωτοβουλιών και προτάσεων για τον πρωτογενή τομέα, ο Απόστολος Πάνας, Βουλευτής Χαλκιδικής του Κινήματος Αλλαγής και Υπεύθυνος Κοινοβουλευτικού Τομέα Αγροτικής Ανάπτυξης, κατέθεσε ως επικεφαλής, μαζί με την Κοινοβουλευτική Ομάδα του Κινήματος Αλλαγής, Ερώτηση προς τους Υπουργούς Αγροτικής Ανάπτυξης & Τροφίμων και Οικονομικών, εστιάζοντας στην απουσία βασικών κατηγοριών παραγωγών από τη λίστα των ΚΑΔ που χρήζουν άμεσης στήριξης.\nΟ κος Πάνας δήλωσε σχετικά: «Η Κυβέρνηση με τη λίστα των ΚΑΔ που ανακοίνωσε για τον πρωτογενή τομέα συνεχίζει να διασπά τη συνοχή στον κύκλο του ίδιου παραγόμενου προϊόντος, ευνοώντας τη μια κατηγορία παραγωγού και αγνοώντας την άλλη. Δημιουργεί έτσι δύο ταχύτητες στον αγροτικό κόσμο κάνοντας αδικαιολόγητες διακρίσεις. Μετά και τις ανακοινώσεις για τη διάθεση 150 εκατ. Ευρώ στο Υπουργείο Αγροτικής Ανάπτυξης προς αξιοποίηση γενική και αόριστη, χωρίς συγκεκριμένη στόχευση, καταλαβαίνει κανείς ότι η Κυβέρνηση για άλλη μια φορά έχει ξεχάσει τους αγρότες. Που είναι οι μελισσοκόμοι και οι ελαιοκόμοι; Κλάδοι ιδιαίτερα σημαντικοί για την Χαλκιδική και όχι μόνον γι αυτή.\n4) Προτίθεσθε να προσδιορίσετε μια νέα ημερομηνία υποβολής δηλώσεων στο πληροφοριακό σύστημα "Εργάνη", ώστε να έχουν τη δυνατότητα και οι αγρότες να υποβάλουν τις δηλώσεις τους, αφού μέχρι στιγμής δεν έχει δοθεί σε αυτούς αυτή η δυνατότητα αλλά μόνο στους λοιπούς εργοδότες και επαγγελματίες, για τις επιχειρήσεις και το προσωπικό τους;


Επανήλθε η Kostoday έπειτα από αναβάθμιση! - Kostoday.com | Η Κως σήμερα! Ειδήσεις και νέα.\nΕπανήλθε η Kostoday έπειτα από αναβάθμιση!\nΚυριακή, 08 Φεβρουάριος 2015 14:56 Σχολιάστε πρώτοι! Κατερίνα Μπαλάσα Ζητάμε συγγνώμη από τους φίλους και αναγνώστες της ηλεκτρονικής μας εφημερίδας, διότι για ένα τετράωρο δεν ήταν δυνατή η πρόσβαση στην εφημερίδα μας, λόγω απαραίτητης αναβάθμισης και συντήρησης. Ευελπιστούμε στη κατανόηση σας.. Share on Facebook\nΕφημερίδα, Kostoday, Αναβάθμιση, Online, Προσθήκη σχολίου H Kostoday.com δημοσιεύει άμεσα κάθε σχόλιο, καθώς θεωρούμε ότι ο κάθε αναγνώστης έχει το δικαίωμα να εκφράζει ελεύθερα τις απόψεις του, χωρίς να σημαίνει ότι αυτές εκφράζουν την ηλεκτρονική μας εφημερίδα. Σχόλια υβριστικά ή συκοφαντικά θα διαγράφονται αυτόματα χωρίς προειδοποίηση. Παρακαλούμε πολύ προσπαθήστε οι συζητήσεις να γίνονται σε ευπρεπή πλαίσια. Βεβαιωθείτε ότι εισάγετε τις (*) απαιτούμενες πληροφορίες, όπου ενδείκνυται. Ο κώδικας HTML δεν επιτρέπεται. Μήνυμα *


Πένες στο φούρνο με κρέμα γάλακτος\n22 Φεβρουαρίου 2022 | 09:11\nΠένες στο φούρνο με κρέμα γάλακτος .Συνταγή για ένα ζουμερό σουφλέ ζυμαρικών με Πένες στο φούρνο με κρέμα γάλακτος , τυριά και μπέικον.\nπενες 500 γραμμάρια\nγκούντα Μπόλικη τριμμένη\nκρεμα γαλακτος 3\nΑν ψάχνετε το ιδανικό φαγητό το τέλειο ορεκτικό για την Τσικνοπέμπτη αλλά και για κάθε γιορτινό μπουφέ τότε σας βρήκαμε το τέλειο φαγητό. Πένες στο φούρνο με κρέμα γάλακτος με τριμμένο κεφαλοτύρι, τριμμένη γκούντα και μπέικον.\nΕίναι ένα φαγητό το οποίο σίγουρα μπορείτε να το απολαύσετε ακόμη και σαν κυρίως πιάτο αλλά ταυτόχρονα μπορεί να απογειώσει κάθε μπουφέ σας. Είναι ένα πανεύκολο σουφλέ με πένες φούρνου με κρέμα γάλακτος και τυριά που μπορείτε να βάλετε ό,τι υλικά σας αρέσει.\nΔείτε παρακάτω την εκτέλεση για τις Πένες στο φούρνο με κρέμα γάλακτος\nΕκτέλεση για τις πένες φούρνου με κρέμα γάλακτος\nΑρχικά βράζουμε τις πένες μας σε αλατισμένο νερό σύμφωνα με τις οδηγίες της συσκευασίας. Στην συνέχεια παίρνουμε ένα πυρέξ, σουρώνουμε τις πένες και τις περιχύνουμε στο πυρέξ. Από πάνω προσθέτουμε το τριμμένο κεφαλοτύρι και την τριμμένη γκούντα.\nΔείτε ακόμα Σουφλέ με πένες και τρία τυριά\nΕπίσης περιχύνουμε με την κρέμα γάλακτος και το μπέικον κομμένο σε μεγάλα κομμάτια. Πασπαλίζουμε με επιπλέον τριμμένο κεφαλοτύρι και τριμμένη γκούντα. Ψήνουμε το σουφλέ μας στους 180 βαθμούς Κελσίου, στις αντιστάσεις, μέχρι να λιώσουν τα τυριά και να ροδίσει. Ο χρόνος ψησίματος διαφέρει ανάλογα τον φούρνο που διαθέτουμε.\nTips για τις Πένες στο φούρνο με κρέμα γάλακτος\nΜπορούμε να βάλουμε ό,τι τυριά, ζυμαρικά αλλά και αλλαντικά μας αρέσουν.\nΖουμερή τηγανιά κοτόπουλου με πιπεριές και μανιτάρια


OEM.gr - Μετά την έγκριση της ΕΕΤΤ η αναβάθμιση στις ταχύτητες ADSL του ΟΤΕ\nΟπως διευκρινίζεται από τον ΟΤΕ, με την αναβάθμιση αυτή οι πελάτες στα 8 Mbps θα αποκτήσουν αναβαθμισμένες ταχύτητες έως 24 Mbps, ενώ όσοι έχουν 2 Mbps θα απολαμβάνουν διπλάσια ταχύτητα upload στα 512 Kbps, χωρίς ουδεμία επιβάρυνση. Όσοι διέθεταν ήδη την υψηλότερη ταχύτητα έως 24Mbps, χρεώνονται με χαμηλότερες τιμές και συγκεκριμένα με το τιμολόγιο που ίσχυε μέχρι τώρα για την ταχύτυητα που καταργείται, δηλαδή των 8 Μbps, το οποίο ανέρχεται σε 22,88 ευρώ ανά μήνα, φθηνότερα κατά 5,5 ευρώ.\nΠλέον, οι νέες προσφερόμενες ταχύτητες στο γρήγορο Internet είναι 2 Mbps/ 512 Κbps και έως 24 Mbps/1 Mbps\nΣημειώνεται ότι οι αναβαθμίσεις αφορούν όλους τους πελάτες, νέους και υφιστάμενους, λιανικής και χονδρικής, οικιακούς και επιχειρησιακούς. Οι υφιστάμενοι πελάτες πανελλαδικά θα αναβαθμιστούν σταδιακά, μέσα στους επόμενους μήνες, στις παραπάνω ταχύτητες χωρίς να χρειάζεται καμία ενέργεια από την πλευρά τους. Με τη νέα αναβάθμιση ταχυτήτων ADSL, ο ΟΤΕ στοχεύει στην ακόμα πιο ολοκληρωμένη κάλυψη των αναγκών νοικοκυριών και επιχειρήσεων.\nΥπενθυμίζεται ότι το δίκτυο του οργανισμού έχει εγκατεστημένες πάνω από 1,5 εκατ. «πόρτες» ADSL, πανελλάδικά, σε περισσότερα από 1.500 διαφορετικά σημεία πανελλαδικά.\n22/04/2010 - tovima.gr


ΜΟΔ: Σε δίκη οι δύο προσδιορισμένοι δράστες στη δολοφονική επίθεση της Marfin – Nantia Report\nΣτην Έδρα του Μικτού Ορκωτού Δικαστηρίου αναμένεται να εκδικαστεί η δολοφονική εμπρόθετη επίθεση στο υποκατάστημα της Marfin στη Σταδίου, κατά την οποια δολοφονήθηκαν τρεις υπάλληλοι, μια εκ των των οποίων έγκυος.\nΠέντε χρόνια από την εμπρηστική επίθεση στο υποκατάστημα της Marfin στη Σταδίου (03/12), στην οποία τρεις υπάλληλοι, δολοφονήθηκαν όταν οι δράστες απέρριψαν μολωτοφ και το υποκατάστημα παραδόθηκε στις φλόγες.\nΗ δικασιμος εχει λάβει τέσσερις αναβολές με τους συγγενείς των θυμάτων να προσδοκούν την καταδίκη των υπαίτιων για το θάνατο της εγκύου Αγγελικής Παπαθανασοπούλου, της Παρασκευής Ζούλια και του Επαμεινώνδα Τσάκαλη.\nΜε Βούλευμα του Συμβουλίου Πλημμελειοδικών, παραπέφθηκαν στο Μικτό Ορκωτό της Αθήνας, ο αντιεξουσιαστής Θεόδωρος Σίψας ενώ ο Παύλος Αντρέεβ, ο οποίος κατηγορείται ως φυσικός αυτουργός της επίθεσης στο βιβλιοπωλείο «Ιανός». Οι δυο αντιμετωπίζουν κατηγορίες, γαι τα κατά περίπτωση αδικήματα για ανθρωποκτονία εκ προθέσεως, έκρηξη, κατασκευή και κατοχή εκρηκτικής βόμβας και απρόκλητη φθοράς ξένης περιουσίας, μετά τις απολογίες τους στους Ανακριτές, είχαν αφεθεί ελεύθεροι με περιοριστικούς όρους.\nΣτο Βούλευμα αναφέρεται χαρακτηριστικά: «Στην Αθήνα στις 5/5/2010 ο Θ. Σίψας, ευρισκόμενος σε ήρεμη ψυχική κατάσταση και ενεργώντας εκ προθέσεως και από κοινού με έτερους δύο άγνωστους εισέτι δράστες, σκότωσε άλλους. Και πιο συγκεκριμένα, ενεργώντας κατόπιν συναποφάσεως με κοινή δράση και κοινό ανθρωποκτόνο δόλο, με άλλους δύο άγνωστους εισέτι δράστες, σε κατάσταση ψυχικής ηρεμίας και γνωρίζοντας ότι εντός του επί της οδού Σταδίου αριθ.23 στην Αθήνα κείμενου διώροφου κτιρίου ευρίσκοντο άνθρωποι, αφού εις εκ των δύο αυτών άγνωστων δραστών έθραυσε τους υαλοπίνακες της προσόψεως του εν λόγω διώροφου κτιρίου, στο ισόγειο του οποίου στεγαζόταν το υποκατάστημα της ανωνύμου τραπεζικής εταιρείας με την επωνυμία “MARFIN-EGNATIA BANK” και ο έτερος δράστης περιέβρεξε με εύφλεκτο υγρό εσωτερικά, τμήμα της αριστερής πλευράς του ισόγειου χώρου του εν λόγω κτιρίου, ο Θ. Σίψας εκσφενδόνισε εντός του κτιρίου αυτού ενεργοποιημένο αυτοσχέδιο εκρηκτικό μηχανισμό-βόμβα μολότωφ, προξενώντας έκρηξη και εντεύθεν πυρκαγιά εντός του ως άνω κτιρίου, εξαιτίας της οποίας ως μοναδικής ενεργούς αιτίας επήλθε ο θάνατος της εγκύου Αγγελικής Παπαθανασοπούλου, της Παρασκευής Ζούλια και του Επαμεινώνδα Τσάκαλη…».\nΜΟΔ: Στο ακροατήριο η υπόθεση δολοφονίας του Μένη Κουμανταρέα


Παντελής Μεθενίτης. Θέσεις και απόψεις, για όσα συνθέτουν την νέα δημοτική περίοδο στην Αίγινα.\nΕκπομπές 27 Σεπτεμβρίου 2019\nΤον κ. Παντελή Μεθενίτη φιλοξένησε χθες το ραδιόφωνο του Aegina Portal, συνεχίζοντας τον κύκλο τον εκπομπών με τους επικεφαλής όλων παρατάξεων, με την ευκαιρία της έναρξης της νέας δημοτικής περιόδου.\nΣχετικά με την παρουσία της παράταξής του σε αυτή την περίοδο των λίγων ημερών, ο κ. Μεθενίτης είπε μεταξύ άλλων, ότι ακόμη δεν έχουν προχωρήσει σε κάποιες σημαντικές παρεμβάσεις ή δηλώσεις, μέχρι η καινούργια διοίκηση "να βρει τα πατήματά της", καθώς χρειάζεται ένα εύλογο χρονικό διάστημα και συμπλήρωσε ότι η πρώτη του εντύπωση είναι ότι καταβάλεται προσπάθεια για να γίνει ένα συμμάζεμα και ένα νοικοκύρεμα στην καθημερινότητα.\nΑναφορικά με την αντιπολιτευτική τακτική που σκέπτεται να ακολουθήσει, είπε ότι αυτή δεν θα μία στείρα αντιπολίτευση, αλλά με προτάσεις, ενώ με κάποιες προϋποθέσεις ακόμη να να συνδιοικήσουν.\nΜία επόμενη ερώτηση αφορούσε τον τρόπο που θα ασκήσουν έλεγχο στις επιτροπές (κυρίως Οικονομική και Ποιότητας Ζωής) αφού δεν συμμετέχουν μέλη της παράταξής του σε αυτές. Ο κ. Μεθενίτης είπε ότι ο εκλογικός νόμος δεν τους επιτρέπει να συμμετέχουν με μέλος σε αυτές τις επιτροπές, αλλά από την άλλη κανένας δεν τους απαγορεύει να παρευρίσκονται. Σημείωσε, ότι τόσο στις επιτροπές, όσο και τα συμβούλια των κοινοτήτων, με τους προέδρους των οποίων έχει συζητήσει και θα παρακολουθεί τις συνεδριάσεις τους, θα βρίσκεται εκεί και θα τις παρακολουθεί, καθώς ειδικά οι επιτροπές έχουν αρμοδιότητες που έχουν αφαιρεθεί από το δημοτικό συμβούλιο.\nΣχετικά με την διάθεση της παράταξης του να συνεργαστεί με τις υπόλοιπες παρατάξεις, είπε ότι αυτό ήταν στις προθέσεις της παράταξής του από την στιγμή, όταν αποφάσισαν να κατέβουν στις εκλογές. Συνεχίζοντας το ίδιο θέμα, σε άλλο σημείο αναφέρθηκε στον καινούργιο νόμο περί "Κυβερνησιμότητας", που τον χαρακτήρισε ως πραξικοπηματικό σημειώνοντας ότι: "Εάν ήξερα ότι ο εκλογικός νόμος θα ήταν αυτός που είναι τώρα θα έπραττα διαφορετικά".\nΣτην επισήμανση του Aegina Portal, ότι οι επερχόμενες αλλαγές στον νόμο ήταν ήδη γνωστές, αφού είχαν γίνει προεκλογικά από το κόμμα της Νέας Δημοκρατίας οι σχετικές ανακοινώσεις, ότι δηλαδή θα εφαρμοστούν οι γνωστές αλλαγές π.χ. με τα 3/5 της Οικονομικής Επιτροπής και της Ποιότητας Ζωής κτλ. ο κ. Μεθενίτης απάντησε ότι: "δεν χρειαζόμαστε κανέναν εκλογικό νόμο για να σεβαστούμε την απόφαση του κόσμου", σημειώνοντας ότι οι συνεργασίες βρίσκονται στην κουλτούρα της παράταξής του.\nΣε ένα επόμενο σημείο είπε ότι υπήρξαν κάποιες συζητήσεις με τον κ. Γιάννη Ζορμπά, μετά τις εκλογές και πριν τον καινούργιο νόμο, στο πλαίσιο μιας συνεργασίας. "Οι λίγες κουβέντες και οι λίγες συζητήσεις που είχαμε μαζί του, κινήθηκαν σε αυτό το πλαίσιο" είπε, σημειώνοντας ότι ήταν πολύ τυπικές και ουσιώδεις. "Εκφράσαμε την θέλησή μας να βοηθήσουμε. Βεβαιώσαμε τον καινούργιο δήμαρχο ότι η αντιπολίτευση μας δεν θα είναι στείρα και όπου μπορούμε να βοηθήσουμε θα είμαστε εκεί. Τέθηκε από τον ίδιο θέμα συνδιοίκησης, εάν είμαστε διατεθειμένοι για κάτι τέτοιο και εμείς απαντήσαμε ότι υπό όρους και κάποιες συνθήκες συγκεκριμένες, θα μπορούσαμε να αναλάβουμε κάποιο κομμάτι της διοίκησης του δήμου".\nΣε άλλο σημείο, στο πλαίσιο των ερωτήσεων για την συνεργασία με την διοίκηση και τις άλλες παρατάξεις, το Aegina Portal ανέφερε μία πρόταση από ένα Δελτίο Τύπου, το οποίο η παράταξη του κυρίου Μεθενίτη το είχε στείλει στις 30 Μαϊου 2019, δηλαδή λίγο πριν την δεύτερη Κυριακή των εκλογών, εκεί ανάμεσα σε άλλα έγραφε: "Δώσαμε μια δύσκολη μάχη και είμαστε υπερήφανοι γιατί κάναμε ένα αγώνα έντιμο και πεντακάθαρο, χωρίς εκβιασμούς, πιέσεις, ανέξοδες υποσχέσεις και εκμετάλλευση της αξιοπρέπειας και των αναγκών και δυσκολιών κάποιων συνανθρώπων μας", και η ερώτηση ήταν πως θα συνεργαστεί με ανθρώπους που κάνουν τέτοια πράγματα; Ή μήπως τελικά ήταν χαρακτηρισμοί μόνο για τις εκλογές και μετά παύουν να ισχύουν;\n"Δεν σημαίνει ότι εννοώ αυτούς. Από την άλλη σου ξαναλέω ότι αυτές οι πρακτικές υπάρχουν σε όλες τις εκλογές. Εμείς δεν τις ενστερνιζόμαστε. Από την άλλη σεβόμαστε την απόφαση του κόσμου. Δεν σημαίνει ότι για τέσσερα χρόνια θα απέχουμε γιατί εκλέχθηκαν κάποιοι που δεν συμφωνούμε σε κάποια πράγματα".\n"Θέλουμε να αναλάβουμε ευθύνες, αλλά βάσει των αρχών μας και των θέσεών μας, δεν θα συνεργαστούμε σε κάτι το οποίο δεν πιστεύουμε ή που δεν ήταν στο πρόγραμμά μας. Αλλά νομίζω ότι υπάρχουν πάρα πολλά σημεία τα οποία, με όλες τις παρατάξεις, θα μπορούσαμε να συνεργαστούμε", είπε επίσης.\nΣε επόμενη ερώτηση: Το μοίρασμα των αρμοδιοτήτων στις αντιδημαρχίες και σε άλλες καίριες θέσεις έχει χαρακτηριστεί ως "στενά παραταξιακό", θα μπορούσε να είναι και αποτελεσματικό ή το ένα αποκλείει το άλλο; Ο κ. Μεθενίτης είπε ότι διαβάζοντας τις δηλώσεις του κ. Γιάννη Ζορμπά, είδε ότι αφήνει το περιθώριο στο μέλλον, κάπου ανοίγματος, οπότε είναι καθαρά στο χέρι του. Είπε ότι είναι καλοπροαίρετος και πως θεωρεί απολυτά λογικό για αρχή να θέλεις τους δικούς σου ανθρώπους για να κάνεις τα πρώτα σου βήματα. "Θεωρώ και ελπίσω ότι ίσως στο μέλλον να υπάρχει αυτή η δυνατότητα για συνεργασία".\nΤι σε εκνεύρισε φέτος το καλοκαίρι στην Αίγινα; Ήταν η επόμενη ερώτηση. "Πολλοί θα περίμεναν να πω ότι με ενόχλησαν οι ξεχειλισμένοι κάδοι των σκουπιδιών. Αυτό που με ενοχλεί σε όλη τη διάρκεια της σεζόν στον νησί είναι ότι δεν υπάρχει οργάνωση, δεν υπάρχει σχέδιο, δεν υπάρχει πλάνο γενικότερα. Είτε αυτό είναι στην προσέλκυση τουριστών, είμαστε ένα κομμάτι συγκοινωνούντων δοχείων με μία τεράστια δεξαμενή που είναι η Αθήνα με εκατομμύρια τουρίστες. Το έχω πει πολλές φορές και στο Δημοτικό Συμβούλιο και έχει ενοχλήσει κάποιους: "Το νησί πάει στον αυτόματο". Πέφτουμε σε μία χειμερία νάρκη τον χειμώνα και ξαφνικά λίγο πριν το Πάσχα, αλαφιασμένοι σηκωνόμαστε, πως θα τα καταφέρουμε. Και είναι όπως το είπες, η ποιότητα ζωής, σε τι δρόμους θα περπατήσει ο τουρίστας ή εμείς, ο επισκέπτης. Πρέπει να δούμε το θέμα των πεζοδρομήσεων, το θέμα της καθαριότητας, των κοινόχρηστων χώρων, τα πάρκα. Το νησί είναι στον αυτόματο, όσο και αν δεν αρέσει σε κάποιους."\nΑπό τις επιτροπές ποια θα σε ενδιέφερε περισσότερο; "Νομίζω ότι, εάν είχαμε την δυνατότητα, σε όλες τις επιτροπές έχουμε να καταθέσουμε προτάσεις και έχουμε να καταθέσουμε το στίγμα μας. Είναι νομίζω εξίσου σημαντικές".\nΠως είδες τις πρώτες κινήσεις του κ. Νίκου Πτερούδη στην καθαριότητα; ήταν η επόμενη ερώτηση. "Ο κ. Πτερούδης το έχει ξανακάνει και για την εποχή τότε, πριν από μία δεκαετία περίπου, το έχει κάνει πάρα πολύ καλά. Νομίζω ότι επειδή είναι ένας άνθρωπος που το μυαλό του τρέχει και τρέχει γρήγορα και μπροστά, θα έχει δει τις ανάγκες της εποχής και πάλι με το πείσμα του και την αποφασιστικότητά του, να μπορέσει να φέρει εις πέρας την αποστολή του. Δεν σας κρύβω ότι με τον κ. Πτερούδη, που γνωρίζω αρκετά χρόνια και τον εκτιμώ πάρα πολύ, έχουμε κάποιες μικρές διαφωνίες έως μεγάλες, κυρίως όσο αφορά τη αποκομιδή των σκουπιδιών και την ιδιωτικοποίηση ή όχι", απάντησε ο κ. Μεθενίτης.\nΓια την ιδιωτικοποίηση είπε ότι είτε αυτή αφορά στα απορρίμματα, είτε σε άλλα έργα όπως η οδοποιία, δεν την δαιμονοποιούμε, αλλά ο έλεγχος και η διαχείριση πρέπει να παραμείνει στον δήμο.\nΓια το πρόγραμμα των κλαδεμάτων και των ογκωδών και την δωρεάν απομάκρυνσή τους από το δήμο, είπε ότι είναι μία λύση. Επίσης, αναφέρθηκε στην ανάγκη σχεδιασμού για τα ογκώδη και τα κλαδέματα.\nΧαρακτήρισε τον κ. Παναγιώτη Κουκούλη έμπειρο και αξιόλογο άνθρωπο, που μπορεί να προσφέρει. "Και ο κύριος Κουκούλης και ο κύριος Μούρτζης, εγώ αν ήμουν δήμαρχος, αυτούς τους δύο ανθρώπους θα τους ήθελα δίπλα μου. Τον καθένα για διαφορετικούς λόγους. Δηλαδή ο κ. Μούρτζης έχει την εμπειρία, έχει το θράσος, με την καλή έννοια, να διεκδικήσει, να ανοίξει πόρτες και ο κύριος Κουκούλης έχει αυτό το τεχνοκρατικό στυλ της μελέτης, της σχεδίασης. Νομίζω ότι είναι στοιχεία που αν τα ενώσουμε μπορεί να βγει ένα πολύ καλό αποτέλεσμα", είπε.\nΓια τον Γιάννη Ζορμπά είπε ότι επειδή είναι καλοπροαίρετος πιστεύει σε αυτόν. "Αν κάποιος είχε να μου πει κάτι στο περασμένο δημοτικό συμβούλιο ήταν ο Γιάννης Ζορμπάς. Ήταν διαβασμένος, ήταν πάντα τεκμηριωμένος, είτε συμφωνούσες, είτε διαφωνούσες, είχε μια πολύ καλά τεκμηριωμένη πρόταση ή αντίθεση. Τέλος πάντων ήταν μία μονάδα που κάτι είχε να πει".\nΕπίσης, αναφέρθηκε στην λειτουργία του δημοτικού συμβουλίου, λέγοντας ότι από τις πρώτες παρεμβάσεις που θα κάνει η παράταξή του θα αφορά τους απόντες δημοτικούς συμβούλους, ενώ έκανε λόγο και για τους "αμίλητους" δημοτικούς συμβούλους και ζήτησε να τηρηθεί ο νόμος. Στην συνέχεια είπε ότι το δημοτικό συμβούλιο πρέπει να αναβαθμιστεί και να γίνει ένα δημοτικό συμβούλιο του 2019, με σωστή και έγκυρη ενημέρωση. Πρότεινε να γίνουν δημοτικά συμβούλια στην περιφέρεια του νησιού, αλλά και να αυξηθεί η συμμετοχή των κατοίκων του νησιού.\nΤέλος, μίλησε για ζητήματα της ποιότητας ζωής, που απασχολούν καθημερινά τους κατοίκους του νησιού.\nΟ Παναγιώτης Κουκούλης για τις συνομιλίες και τις ενέργειες που έγιναν, για την συνεργασία με την παράταξη Γιάννη Ζορμπά.\nΕκπομπές 08 Σεπτεμβρίου 2019\nΣτις 4 Σεπτεμβρίου η δημοτική παράταξη "Αίγινα Μπορείς", εξέδωσε ένα Δελτίο Τύπου το οποίο αναφερόταν στις ενέργειες που είχαν ξεκινήσει, αλλά δεν ολοκληρώθηκαν, ανάμεσα στον επικεφαλής της παράταξης κ. Παναγιώτη Κουκούλη και στον δήμαρχο κ. Γιάννη Ζορμπά προκειμένου οι δύο παρατάξεις να συνεργαστούν. Το Δελτίο Τύπου αφήνει αδιευκρίνιστα κάποια σημεία και μοιάζει να απευθύνεται σε μέρος της παράταξης, το οποίο γνωρίζει τι είχε συμβεί.\nΗ πρώτη επικοινωνία με τον κ. Παναγιώτη Κουκουλη, έγινε την ίδια ημέρα της δημοσίευσης του Δελτίου Τύπου και αποκάλυψε ότι το διάστημα που ξεκίνησε την επόμενη ημέρα των εκλογών και ολοκληρώθηκε την επόμενη ημέρα των δηλώσεων του κ. Γιάννη Ζορμπά στο ραδιόφωνο του Aegina Portal, δηλαδή στις 18 Αυγούστου είχε πολλά ενδιαφέροντα σημεία. Το πρωί του Σαββάτου το ραδιόφωνο του Aegina Portal φιλοξένησε τον κ. Παναγιώτη Κουκούλη σε μία συνέντευξη που διήρκεσε 51 λεπτά.\nΟ κ. Κουκούλης είπε ότι το ιστορικό ξεκινά στην προεκλογική περίοδο, αλλά και παλαιότερα το 2018, όταν γίνονταν οι "ζυμώσεις" για τις εκλογές. Αναφέρθηκε στον τρόπο που εκφράστηκαν οι επικεφαλής των δύο άλλων παρατάξεων, δηλαδή του κ. Δημήτρη Μούρτζη και του κ. Γιάννη Ζορμπά και σε όσα είχαν ειπωθεί ανάμεσα στην πρώτη και στην δεύτερη Κυριακή των εκλογών, για συνεργασία με την παράταξή του. "Ιδιαίτερα ο κύριος Ζορμπάς ήταν πάρα πολύ εκφραστικός σε αυτήν την προοπτική", είπε. Μάλιστα επικαλέστηκε το debate του Aegina Portal και την προεκλογική του ομιλία. "Ήταν μία προεκλογική δέσμευση την οποία εμείς συζητήσαμε αμέσως μετά τις εκλογές", σημείωσε ο κ. Κουκούλης.\nΤην επομένη των εκλογών έγινε τηλεφώνημα από τον κύριο Ζορμπά στον κύριο Κουκούλη και συνάντηση με σκοπό την συνεργασία με την παράταξη που είναι επικεφαλής. Σε ερώτηση αν την θεωρούσε μία προεκλογική δέσμευση ή μία προεκλογική υπόσχεση, καθώς η βαρύτητα των δύο εννοιών είναι διαφορετική, ο κύριος Κουκούλης απάντησε ότι: "Είχε υποσχεθεί αυτή την προοπτική, στους ψηφοφόρους του κυρίως". Στην ερώτηση ότι σε Δελτίο Τύπου της παράταξής του πριν την δεύτερη Κυριακή, ζητούσε από τους ψηφοφόρους του να "ψηφίσουν κατά συνείδηση", απάντησε "Βεβαίως"΄, συμπληρώνοντας ότι "Θα ήταν υποτιμητικό να τους καθοδηγήσουμε εμείς".\nΤης πρώτης συνάντησης του κ. Παναγιώτη Κουκούλη με τον κ. Γιάννη Ζορμπά, μετά την δεύτερη Κυριακή των εκλογών, είχε προηγηθεί συνάντηση μεταξύ των μελών της παράταξής, όχι μόνο των εκλεγμένων στο δημοτικό συμβούλιο. Τα μέλη της παράταξης κατά πλειοψηφία αποφάσισαν να προχωρήσουν σε αυτή τη συνεργασία, παρά το γεγονός ότι υπήρχαν και μέλη της παράταξης που είχαν διαφορετική γνώμη.\nΣε σχετική ερώτηση ο κύριος Κουκούλης απάντησε ότι οι εκλεγμένοι δεν είχαν καμία αντίρρηση. Αυτή ήταν η έναρξη της προσπάθειας για συνεργασία. Ο κ. Κουκούλης ανέλαβε από την πλευρά της παράταξής του να προχωρήσει στις επαφές με τον κ. Ζορμπά. Συνολικά έγιναν 6 συναντήσεις. Στις πρώτες συναντήσεις αποφασίστηκαν τα πρώτα βήματα που έπρεπε να γίνουν και συμφωνήθηκε ότι ένα από αυτά θα ήταν η σύνταξη μίας προγραμματικής συμφωνίας. Το σχέδιο της προγραμματικής συμφωνίας ήταν ήδη έτοιμο από τις 10 Ιουνίου και το παρουσίασε στον κ. Ζορμπά.\nΑρχικά ο κ. Ζορμπάς εξέφρασε κάποιες αντιρρήσεις για το περιεχόμενο της συμφωνίας, σε επόμενες όμως συναντήσεις δόθηκαν διευκρινήσεις, που θεωρήθηκαν ικανοποιητικές και έγιναν μικρές διορθώσεις. Το έγγραφο περιελάμβανε τρεις ενότητες, η πρώτη αφορούσε στις αρχές της συνεργασίας, η δεύτερη τα όσα ήθελαν αν επιτύχουν με αυτή την συνεργασία και η τρίτη ήταν το οργανωτικό, δηλαδή ο τρόπος με τον οποίο θα οργανώνονταν αυτή η συνεργασία.\nΗ δεύτερη ενότητα περιελάμβανε θέματα όπως το πρόβλημα στη διαχείριση των απορριμάτων, τις παρεμβάσεις στον δημόσιο χώρο, τον σχεδιασμό των νέων έργων που χρειάζεται το νησί, το τοπικό σχέδιο ανάπτυξης, την αντικατάσταση των σωληνώσεων του εσωτερικού δικτύου ύδρευσης, την έμφαση στην κοινωνική πολιτική και στην υγεία, την πολιτική προστασία και άλλα.\nΗ τρίτη ενότητα περιελάμβανε μεταξύ άλλων την πρόβλεψη για την δημιουργία ενός άτυπου οργάνου που θα αποτελούνταν από τους εκλεγμένους των δύο παρατάξεων και θα συνεδρίαζε μία φορά κάθε τρεις μήνες. Αλλά και των εκλεγμένων των άλλων παρατάξεων αν αυτές επιθυμούσαν να ενταχθούν.\nΑκολούθησαν ερωτήσεις για την νομική βάση αυτής της συνεργασίας, όπως προβλέπει η νομοθεσία για την σύμπραξη των παρατάξεων και στη συνέχεια ερώτηση για τα επόμενα βήματα και θέματα που συζητήθηκαν στις υπόλοιπες συναντήσεις.\nΟ κύριος Κουκουλης εξήγησε ότι το επόμενο θέμα ήταν οι θέσεις ευθύνης στο δήμο, δηλαδή οι τέσσερεις δημαρχίες και οι πρόεδροι: του Δημοτικού Συμβουλίου, του Λιμενικού Ταμείου, του Δημοτικού Αθλητικού Οργανισμού και της Κοινωφελούς Επιχείρησης του Δήμου Αίγινας. Η πρώτη πρόταση της παράταξης Κουκούλη ήταν μία θέση αντιδημάρχου σε θέματα κοινωνικής πολιτικής, υγείας και πολιτικής προστασίας, με αντιδήμαρχο τον κ. Σωκράτη Δούκα, με την βοήθεια των άλλων δύο ιατρών της παράταξης. Η δεύτερη πρόταση αφορούσε τη θέση του Δημοτικού Λιμενικού Ταμείου με πρόεδρο τον κ. Νεκτάριο Λεούση. Η τρίτη πρόταση αφορούσε τον κ. Παναγιώτη Κουκούλη ως εντεταλμένο σύμβουλο πλήρους απασχόλησης, με αρμοδιότητα στον σχεδιασμό των νέων έργων, την παρακολούθηση των έργων, που είναι σε εξέλιξη και στην οργάνωση του ψηφιακού δήμου.\nΣτην ερώτηση εάν αυτές οι προτάσεις αποτελούσαν προϋπόθεση για να προχωρήσει η συνεργασία και αν υπήρξε κάποια διαφωνία, ο κ. Κουκούλης απάντησε ότι υπήρξε μία διαφωνία στην πρόταση του κ. Νεκτάριου Λεούση ως προέδρου του Λιμενικού Ταμείου. "Ο κύριος Ζορμπάς είπε ότι επιθυμούμε η παράταξή μας να διατηρήσει τη διοίκηση του Λιμενικού Ταμείου. Οπότε ήταν μία διαφωνία, μία διαφορετική προσέγγιση σε ένα συγκεκριμένο θέμα".\nΣε ερώτηση εάν θεωρεί την διοίκηση της πενταετίας του Λιμενικού Ταμείου μία καλή διοίκηση απάντησε ότι: "Θεωρούμε τη διοίκηση της πενταετίας μία καλή διαχείριση, δεν αμφιβάλω για αυτό, αλλά εκείνο το οποίο θέλουμε εμείς και ήταν η πολιτική μας θέση, σε αυτή την συζήτηση για το το Λιμενικό Ταμείο, ήταν ότι το Λιμενικό Ταμείο ήταν ένας συντελεστής ανάπτυξης και προόδου για το νησί και σε αυτό τον τομέα η διοίκηση της πενταετίας απέτυχε, διότι δεν είχε κάτι καινούργιο να προτείνει, να διαμορφώσει μία πολιτική, που να κάνει αυτό ακριβώς: το Λιμενικό Ταμείο σαν συντελεστής ανάπτυξης".\nΣτην παρατήρηση του Aegina Portal ότι από την μία το Λιμενικό Ταμείο με αυτή τη διοίκηση έχει να επιδείξει ένα αποθεματικό μεγαλύτερο των δύο εκατομμυρίων ευρώ, δύο μεγάλα λιμενικά έργα της Αγίας Μαρίνας και της Πέρδικας σε δημοπράτηση, έναν πολύ καλό προϋπολογισμό και κυρίως ότι η παρούσα διοίκηση παρέλαβε το Λ.Τ. μετά από μία περίοδο όπου η λειτουργία του είχε σοβαρά προβλήματα, με αναστολή οικονομικών δραστηριοτήτων και από την άλλη, ότι ο κύριος Νεκτάριος Λεούσης, πρόταση της παράταξής του και μέλος της τωρινής διοίκησης του Λιμενικού Ταμείου, δεν είχε προσέλθει σε συνεδριάσεις του συμβουλίου για μήνες, ο κύριος Κουκούλης απάντησε ότι δεν είναι θέμα προσώπων. Μάλιστα, στην εκτίμηση του Aegina Portal ότι η πενταετής διοίκηση ήταν επιτυχημένη λόγω των αποτελεσμάτων του Λιμενικού Ταμείου και ότι εξυγιάνθηκε από τα προβλήματα που αντιμετώπιζε μέχρι τότε ο κ. Κουκούλης έδειξε να διαφωνεί.\nΣυνοπτικά, είπε ότι δεν θεωρεί επιτυχημένη την διοίκηση του Λιμενικού Ταμείου και ότι η διαφωνία δεν αποτέλεσε μία "κόκκινη γραμμή" ή ένα σημείο προστριβής και πως προτάθηκαν από την παράταξή του τρεις εναλλακτικές λύσεις.\nΗ πρώτη αφορούσε ένα πρόσωπο κοινής αποδοχής, εκτός των δύο παρατάξεων και η δεύτερη να αναλάβει ο ίδιος το Λιμενικό Ταμείο σύμφωνα με πρόταση του κ. Ζορμπά. Και οι δύο αυτές προτάσεις απορρίφθηκαν στην συνέχεια (μερικές μέρες αργότερα) από τον κ. Ζορμπά. Ο κ. Κουκούλης έκανε λόγο για έλλειψη διαλλακτικότητας, διερωτώμενος για τις πιθανότητες παρόμοιας στάσης σε άλλα θέματα στο μέλλον.\nΗ τρίτη πρόταση ήταν η θητεία του προέδρου του Λιμενικού Ταμείου να είναι διετής (συνολικά είναι τέσσερα χρόνια) με εκπρόσωπο της μίας παράταξης τα πρώτα δύο χρόνια και της δεύτερης τα δύο επόμενα, χωρίς να τεθεί το ζήτημα προσώπων και με την πρώτη διετία να είναι της διοίκησης. Αυτή η πρόταση έγινε δεκτή από τον κ. Ζορμπά, στην τελευταία συνάντηση που έγινε στις 12 Αυγούστου, ημερομηνία κατά την οποία είχε ήδη ψηφιστεί η "Κυβερνησιμότητα".\nΣ' αυτήν την τελευταία συνάντηση παραβρέθηκε και ο κ. Πτερούδης. "Σε αυτή την τελευταία συνάντηση δεν υπήρξε καμία διαφωνία", αναφέρει ο κ. Κουκούλης, μάλιστα υπήρξε και συζήτηση για άλλα ζητήματα στα οποία υπήρξε συμφωνία. Επίσης, προγραμματίστηκε συνάντηση των εκλεγμένων μελών των δύο παρατάξεων.\nΟ κύριος Κουκούλης αναφέρθηκε στην συνέχεια στις δηλώσεις του κ. Γιάννη Ζορμπά στο Aegina Portal στις 23 Αυγούστου, όπου με μεγάλη του έκπληξη, όπως είπε, διαπίστωσε ότι αποφάσισε να μην συνεργαστεί με καμία παράταξη και ότι θα προχωρήσουν μόνοι τους. "Και την αιτία για αυτή την απόφασή του την είπε κατηγορηματικά ο ίδιος, ότι με την καινούργια νομοθέτηση τα περί Κυβερνησιμότητας, έχουμε την δυνατότητα να έχουμε τον έλεγχο στην Οικονομική Επιτροπή, στην Επιτροπή Ποιότητας Ζωής και στα Νομικά Πρόσωπα. Αυτή ήταν η εξήγηση που έδωσε για την απόφασή του, να προχωρήσει αυτόνομα μόνο με την παράταξή του", αναφέρει ο κ. Κουκούλης.\nΟ κ. Κουκούλης επικοινώνησε μαζί του την ίδια ημέρα, εξηγώντας στον κ. Ζορμπά ότι θεωρεί προσωπική προσβολή, να ανακοινώνει σε ένα μέσο και όχι στον ίδιο, την απόφασή του για τις κοινές προσπάθειες που είχαν γίνει το προηγούμενο διάστημα σε ένα τόσο σημαντικό θέμα. "Τον ρώτησα ποια ήταν η αιτία και μου απάντησε ότι έτσι αποφάσισε η παράταξή του". Υπογραμμίζει μάλιστα πως πρόκειται για πολιτικό θέμα, καθώς στις δηλώσεις του στο Aegina Portal αναφέρει ότι με την νέα νομοθετική ρύθμιση έχει την δυνατότητα της πλειοψηφίας στις δύο επιτροπές και στα νομικά πρόσωπα: "Δηλαδή ομολογεί ευθέως, αλλά με τον σαφέστερο δυνατό τρόπο, ότι δεν μας ήθελε για τις ιδέες μας, για τους ανθρώπους μας", αναφέρει ο κ. Κουκούλης. Μάλιστα, ανέμενε ότι θα υπήρξε μία απάντηση στην ομιλία του στην ορκωμοσία ή στο δημοτικό συμβούλιο αργότερα. Κάτι τέτοιο όμως δεν έγινε.\nΓια την ενδεχόμενη συνεργασία των δύο άλλων παρατάξεων ο κ. Κουκούλης αναφέρει ότι: "Γνωρίζω ότι και δύο ακόμη παρατάξεις, του κυρίου Τζίτζη και του κυρίου Μεθενίτη, θα ήταν διαθέσιμες να συζητήσουν το ενδεχόμενο μιας τέτοιας συνεργασίας. Από ότι γνωρίζω δεν έγινε καμία επαφή, με καμία από αυτές τις άλλες παρατάξεις".\nΟ νέος αντιδήμαρχος Περιβάλλοντος και Ποιότητας Ζωής κ. Νίκος Πτερούδης, για τον σχεδιασμό στους τομείς ευθύνης του.\nΕκπομπές 07 Σεπτεμβρίου 2019\nΤον νέο αντιδήμαρχο Περιβάλλοντος και Ποιότητας Ζωής φιλοξένησε σήμερα το ραδιόφωνο του Aegina Portal, σε έναν κύκλο εκπομπών όπου θα παρουσιαστούν τα σχέδια των νέων αντιδημάρχων, αλλά και οι θέσεις των επικεφαλής των δημοτικών παρατάξεων, με την ευκαιρία της έναρξης της δημοτικής περιόδου, για τα θέματα που απασχολούν την Αίγινα.\nΣκοπός των ερωτήσεων της συνέντευξης στον κύριο Πτερούδη, ήταν να αποτυπωθούν οι αρχικές προθέσεις στους διοικητικούς τομείς της ευθύνης του και όχι να υπάρξει σε βάθος ανάλυση, κάτι που ενδεχομένως δεν θα ήταν ρεαλιστικό αυτή τη χρονική περίοδο.\nΗ πρώτη ερώτηση δεν αφορούσε την καθαριότητα, όπως ίσως ο ίδιος επιθυμούσε, αλλά την ποιότητα ζωής, το πλαίσιο της καθημερινότητας των κατοίκων της Αίγινας, από γνωστά προβλήματα που βιώσαμε όλοι και βιώνουμε κάθε καλοκαίρι. Πεζοδρόμια κατειλημμένα από καφετέριες και εμπορικά καταστήματα, δρόμοι κατειλημμένοι από παράνομα παρκαρισμένα αυτοκίνητα και μηχανάκια, πεζοί που αγκομαχούν για να φτάσουν στον προορισμό τους, ΑΜΕΑ χωρίς καμία ρεαλιστική πιθανότητα να κινηθούν, μητέρες με τα καρότσια τους που είναι επίσης αποκομένες. Οι κάτοικοι δεν μπορούν ζήσουν όπως στοιχειωδώς πρέπει να ζουν. Αν συνεχιστεί αυτή η κατάσταση δεν θα υπάρχει πια τουριστικό προϊόν να πουλήσουμε ως νησί, επισήμανε το Aegina Portal.\n"Έχετε απόλυτο δίκιο, όσο αφορά αυτό που συμβαίνει στην Αίγινα", είπε ο κ. Πτερούδης. "Αν συνεχίσουμε με τον ίδιο τρόπο να μεταχειριζόμαστε, όχι μόνο την πόλη της Αίγινας, αλλά και τα υπόλοιπα μέρη, γιατί μας ενδιαφέρει όλη η Αίγινα θα συμβεί αυτό που λέτε. Σε λίγο, δεν θα μπορούμε όχι μόνο να πουλήσουμε, ούτε καν να δεχθούμε κάποιον επισκέπτη".\nΟ κύριος Πτερούδης είπε ότι θα δημιουργήσει μία μικρή επιτροπή (διαφορετική από την επιτροπή Ποιότητας Ζωής) από ανθρώπους, που είναι ευαισθητοποιημένοι στα συγκεκριμένα ζητήματα κουβεντιάζοντας με τους επαγγελματίες σε μία προσπάθεια να βρεθούν λύσεις. Κυκλοφοριακό, ελεγχόμενη στάθμευση, είναι μερικά από τα θέματα που ανέφερε. "Ελπίζω ότι πολύ σύντομα θα έχω προτάσεις να κάνω σε όλους τους επαγγελματίες και να ζητήσω από όλους, να συμμετέχουν με τις ιδέες τους και να κρίνουμε όλοι μαζί το τι μπορούμε να κάνουμε καταρχήν για την Αίγινα, αλλά για τα υπόλοιπα μέρη όπως είναι η Σουβάλα, η Αγία Μαρίνα, η Πέρδικα", είπε ο κ. Πτερούδης.\nΣτην παρατήρηση ότι η Ποιότητα Ζωής συνδέεται με την στρατηγική του δήμου και την συνολική του εικόνα προς τα έξω και στην ερώτηση εαν έχει συζητήσει με τον κ. Ζορμπά "για το που θέλει η διοίκηση να πάει την Αίγινα", ο κύριος Πτερούδης είπε: "Στην ερώτησή σας για το που θέλουμε να πάμε την Αίγινα, έχω μιλήσει και με τους συναδέλφους μου και τους έχω δώσει και γραπτά πράγματα, λέγοντας ότι την Αίγινα πρέπει να την δούμε σαν τουριστικό προορισμό".\nΣε ερώτηση εάν στον τομέα Περιβάλλοντος, υπάρχει Υπηρεσία Πρασίνου ο κύριος Πτερούδης απάντησε πως όχι και περιέγραψε κάποια σχέδια που έχει προκειμένου να δημιουργηθεί μία τέτοια υπηρεσία.\nΣε άλλο σημείο ανέφερε την συνεργασία με ιδιώτες για την αποκομιδή και την μεταφορά των απορριμάτων λέγοντας ότι ότι: "Ελπίζω ότι μπορούμε να παντρέψουμε την αποκομιδή και την μεταφορά των απορριμάτων με ιδιώτη και να κρατήσουμε το κομμάτι του πρασίνου και ευπρέπειας, όχι μόνο στην Αίγινα. Επειδή λοιπόν υπάρχει μία φοβία, ξέρεις θα μεταφέρω τα σκουπίδια με ιδιώτη. Μα σήμερα δεν παίρνεις ιδιώτη; τον περασμένο μήνα η προηγούμενη δημοτική αρχή χρησιμοποίησε ιδιώτη για να μαζέψει τα ογκώδη, τα κλαδιά και τα κλαδέματα".\nΣτην συνέχεια έγιναν ερωτήσεις, σχετικά με το όποιο πλαίσιο υπάρχει αυτή τη στιγμή στο σχεδιασμό της διαχείρισης των απορριμάτων τόσο στην Αττική όσο και στον Δήμο της Αίγινας, για το κλείσιμο του ΧΥΤΑ της Φυλής που πλησιάζει, καθώς και για τα Τοπικά Σχέδια Διαχείρισης Απορριμάτων του δήμου.\nΓια την ανακύκλωση είπε ότι έχει έρθει σε επαφή με τον υπεύθυνο του προγράμματος και συνοπτικά αναφέρουμε, από όσα προέκυψαν από την συζήτηση, ότι ο στόχος είναι να ξεκινήσει πριν το τέλος της νέας χρονιάς. Στο ίδιο χρονικό πλαίσιο κινείται και ένας άλλος στόχος που τον χαρακτήρισε ως "τον κυριότερο από όλα", που είναι η απομάκρυνση των ογκωδών από την Σκοτεινή, μέσω ενός έργου που χρηματοδοτεί η Περιφέρεια, ύψους 90.000 ευρώ.\nΓια το μέλλον της Σκοτεινής, ως Πράσινου Σημείου, σαφής απάντηση δεν υπήρξε, καθώς όπως είπε δεν γνωρίζει για κάποια σχετική μελέτη. Σε κάθε περίπτωση, τόνισε ότι στην Σκοτεινή δεν θα μεταφερθούν ξανά ογκώδη μετά τον καθαρισμό της.\nΤο πρόγραμμα του για την καθαριότητα είναι η Αίγινα να χωριστεί σε τομείς, που θα επιβλέπουν δύο επόπτες καθαριότητας. Το μηχάνημα ή τα μηχανήματα κλαδοτεμαχισμού θα μεταφέρονται σε σημεία που θα έχουν επιλεγεί ή θα κινούνται σε αυτούς τους τομείς συγκεκριμένες ημέρες της εβδομάδας. Τόσο για τα κλαδέματα, όσο και για τα ογκώδη, είπε ότι θα υπάρξει συνεννόηση των κατοίκων και των παραθεριστών για την απομάκρυνσή τους.\nΗ συζήτηση συνεχίστηκε και σε άλλα θέματα που αφορούν την κατάσταση των απορριμάτων στο κέντρο της Αίγινας, ειδικές περιπτώσεις επιχειρήσεων όπως τα καταστήματα υγειονομικού ενδιαφέροντος και την διαχείριση των απορριμάτων τους και άλλα.\nΣε άλλο σημείο αναφέρθηκε στα προβλήματα του εξοπλισμού της Υπηρεσίας Καθαριότητας στα αυτοκίνητα κτλ. Σε ερώτηση εάν η πρόθεση της διοίκησης είναι να αγοραστεί καινούργιος στόλος, είπε πως όχι, αποδίδοντάς το στην έλλειψη ισολογισμού των τελευταίων ετών.\nΑκόμη, του ζητήσαμε να σχολιάσει το πρόσφατο Δελτίο Τύπου της παράταξης "Αίγινα Μπορείς": "Το σχόλιο μου είναι ότι όταν δύο άνθρωποι τσακώνονται ή δεν συμφωνούν και οι δύο, έχουν σε ένα ποσοστό άδικο για μένα. Δεν υπάρχει το απόλυτο δίκιο ή άδικο. Δηλαδή δεν μπορώ να πω ότι ξέρετε ο Πτερούδης έχει δίκιο 100% και ο άλλος έχει άδικο. Εγώ πιστεύω ότι φτάσαμε σε πολύ καλό σημείο για να μπορέσουμε να συμφωνήσουμε, αλλά έμμονες ιδέες και από την μία πλευρά και από την άλλη δεν έφεραν την συμφωνία. Εγώ ήλπιζα σε αυτή τη συμφωνία και ελπίζω και στο μέλλον να υπάρξει τέτοια συμφωνία γιατί δεν σας κρύβω ότι στην άλλη πλευρά (δεν πιστεύω σε αυτούς τους τέσσερις που διάβασα, δεν υπήρχαν τέσσερις υπήρχαν δύο πλευρές μόνο) υπάρχουν άνθρωποι με πολύ μεγάλη αξία που μπορούν να προσφέρουν στο δήμο της Αίγινας. Αυτό πιστεύω ακράδαντα και πιστεύω ότι στο εγγύς μέλλον κάτι θα βρούμε να κάνουμε".\nΕπιστρέφοντας στην καθαριότητα είπε ότι η Αίγινα καθαρίζεται και η προσπάθεια θα έχει φτάσει σε ένα πολύ καλό σημείο τον πρώτο μήνα.


Σύγκριση τιμών ενοικίασης αυτοκινήτου από το Μπούκα με τη Skyscanner\nΣυγκρίνετε τις επιλογές ενοικίασης αυτοκινήτου στο Μπούκα\nΑνεξάρτητα από το εάν πετάτε προς Μπούκα για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Μπούκα. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Μπούκα θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Μπούκα. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Μπούκα, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Μπούκα πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Μπούκα θα σας τo ζητήσουν για να σας επιτρέψουν να φύγετε.\nΠληροφορίες για Μπούκα\nΣύγκριση πτήσεων προς ΜπούκαΑναζήτηση πτήσεων\nΣύγκριση ξενοδοχείων σε ΜπούκαΑναζήτηση ξενοδοχείων


Μεγάλο Αφιέρωμα στην Ταινιοθήκη της Ελλάδος από την Ταινιοθήκη της Πορτογαλίας - InTownPost\nΈνα μεγάλο αφιέρωμα στην Ταινιοθήκη της Ελλάδος διοργανώνει από την Παρασκευή 8 Μαρτίου 2019 η Ταινιοθήκη της Πορτογαλίας, η οποία στρέφει και πάλι το ενδιαφέρον της στην χώρα μας μετά το αφιέρωμα στον Θόδωρο Αγγελόπουλο που πραγματοποίησε τον Μάρτιο του 2012, λίγο μετά τον θάνατο του σπουδαίου δημιουργού.\nΤο αφιέρωμα θα πραγματοποιηθεί στις 8-29 Μαρτίου 2019 και εντάσσεται στη σειρά «Οι Ταινιοθήκες του κόσμου». Περιλαμβάνει προβολές αντιπροσωπευτικών ταινιών της ιστορίας του ελληνικού κινηματογράφου και μια διάλεξη (11/3) με ομιλήτρια την πρόεδρο του ΔΣ της Ταινιοθήκης της Ελλάδος και καθηγήτρια (ΕΚΠΑ) Μαρία Κομνηνού η οποία θα μιλήσει για το παρόν και το μέλλον του ιδρύματος.\nΌπως σημειώνουν οι διοργανωτές στο εισαγωγικό κείμενο της εκδήλωσης: «Η ιστορία των αρχείων και των ταινιοθηκών είναι μια ιστορία αντίστασης. Έτσι και η ιστορία της Ταινιοθήκης της Ελλάδος, που ιδρύθηκε τη δεκαετία του ’50 χάρη στην επιμονή της Αγλαΐας Μητροπούλου, είναι μια ιστορία αντίστασης σε εποχές πολιτικής και οικονομικής αστάθειας, και ταυτόχρονα υπεράσπισης, σε πείσμα της κρίσης, της πολιτιστικής κληρονομιάς μιας ολόκληρης χώρας».\nΘα παρουσιαστούν 15 ταινίες από διάφορες περιόδους του ελληνικού σινεμά που καλύπτουν την περίοδο 1924-2014 –όλες από την συλλογή της Ταινιοθήκης.\nΑπό την εποχή του βωβού σινεμά επιλέχθηκαν οι απολαυστικές Περιπέτειες του Βιλλάρ (1924, Ζόζεφ Χεπ) και το βουκολικό δράμα Αστέρω (1929, Δημήτρης Γαζιάδης), που διασώζουν πολύτιμες εικόνες της Αθήνας και της ελληνικής επαρχίας, αλλά και η Koινωνική σαπίλα (1932, Στέλιος Τατασόπουλος), που αποκαταστάθηκε πρόσφατα και αποτελεί την πρώτη ταινία μυθοπλασίας που ασχολήθηκε με τη δεινή κατάσταση των άνεργων και φτωχών εργατικών πληθυσμών των ελληνικών αστικών κέντρων.\nΤο πρόγραμμα περιλαμβάνει μερικές από τις πλέον εμβληματικές ταινίες της ιστορίας του ελληνικού κινηματογράφου: τον Δράκο (1956, Νίκος Κούνδουρος) με τον αξέχαστο Ντίνο Ηλιόπουλο, ταινία-σταθμό στην ελληνική κινηματογραφία με επιρροές από το φιλμ νουάρ και το νεορεαλισμό, την Ηλέκτρα (1962, Μιχάλης Κακογιάννης), μεταφορά της ομώνυμης τραγωδίας του Ευριπίδη με την Ειρήνη Παππά, που κέρδισε μια οσκαρική υποψηφιότητα, το Μπλόκο (1965, Άδωνις Κύρου) που ζωντανεύει το μπλόκο της Κοκκινιάς επί γερμανικής κατοχής και την ταινία Μέχρι το πλοίο (1966) του ανανεωτή της ελληνικής κινηματογραφικής γραφής Αλέξη Δαμιανού ο οποίος παρακολουθεί τρεις φάσεις από την ζωή ενός βουνίσιου, που κατεβαίνει στην πεδιάδα κι από κει στον Πειραιά, για να φύγει μετανάστης στην Αυστραλία.\nΘα προβληθούν δύο ακόμα ταινίες κορυφαίων ελλήνων σκηνοθετών που σφράγισαν το νέο ελληνικό κινηματογράφο και ανασύρουν επώδυνες μνήμες του εμφυλίου: το Xάππη Νταίη (1976) του Παντελή Βούλγαρη που διαδραματίζεται σε ένα ξερονήσι όταν «εξαφανίζεται» ένας κρατούμενος που αρνείται επίμονα να δηλώσει μεταμέλεια και οι Κυνηγοί (1977) του Θόδωρου Αγγελόπουλου: μια ομάδα κυνηγών βρίσκουν το πτώμα ενός αντάρτη του εμφυλίου και έρχονται αντιμέτωποι με τα φαντάσματα της ιστορικής τους συνείδησης.\nΑπό την δεκαετία του ’70 επιλέχθηκε η Μπέττυ (1979, Δημήτρης Σταύρακας), ένα πορτραίτο της γνωστής αθηναίας τρανσέξουαλ σε μια εποχή αγώνων ενάντια στην ομοφοβία και την περιθωριοποίηση, ενώ το πρόγραμμα περιλαμβάνει επίσης δύο νεότερες ταινίες: τα Ημερολόγια Αμνησίας (2012, Στέλλα Θεοδωράκη), μια καταγραφή ενός προσωπικού ημερολογίου που συνδέει τα χρόνια της νεανικής αμεριμνησίας της σκηνοθέτιδας σε Παρίσι και Αυστραλία με το παρόν μιας Ελλάδας σε κρίση, και την Κόρη (2012, Θάνος Αναστόπουλος), μια σκληρή ιστορία ενηλικίωσης που κοιτά την ελληνική κρίση από μια διαφορετική σκοπιά και προβλήθηκε στο Φεστιβάλ Βερολίνου.\nΑθήναι (1995, 36’)\nΤέλος, θα παρουσιαστούν: το μικρού μήκους ντοκιμαντέρ της Εύας Στεφανή Αθήναι (1995) που καταγράφει τη ζωή στον σταθμό Λαρίσης την Άνοιξη του 1995, το μη αφηγηματικό ντοκιμαντέρ The Red Bank που βασίστηκε στα τετράδια των Ελληνικών του James Joyce (2013, Βουβούλα Σκούρα), και η πολύ ιδιαίτερη μικρού μήκους ταινία\nWashingtonia (2014) της Κωνσταντίνας Κοτζαμάνη που συμμετείχε στο Διαγωνιστικό Τμήμα Μικρού Μήκους ταινιών του 64ου Φεστιβάλ Βερολίνου.\nΜε μουσική επένδυση θα προβληθούν οι ταινίες Οι περιπέτειες του Βιλλάρ (σύνθεση: Μηνάς Ι. Αλεξιάδης), Αστέρω (σύνθεση: Φίλιππος Τσαλαχούρης) και Κοινωνική Σαπίλα (σύνθεση: Κωνσταντίνος Βήτα).\nΌπως σημειώνει η πρόεδρος του ΔΣ της Ταινιοθήκης της Ελλάδος Μαρία Κομνηνού «είναι σημαντικό πως στο πλαίσιο του αφιερώματος αυτού θα προβληθεί ένας μεγάλος αριθμός ταινιών από το αρχείο της Ταινιοθήκης.\nΟι ταινίες αυτές καλύπτουν έναν περίπου αιώνα ελληνικού σινεμά: από το 1924 έως τις αρχές του 21ου αιώνα.\nΤο αφιέρωμα αυτό συνεχίζει τη συνεργασία της Ταινιοθήκης με σημαντικά ευρωπαϊκά και άλλα αρχεία, όπως η Ταινιοθήκη της Μπολόνια, η Γαλλική Ταινιοθήκη, το DFF στην Φρανκφούρτη, η Ταινιοθήκη της Βουλγαρίας, και το αρχείο του Πανεπιστημίου του Χάρβαρντ, με τα οποία προγραμματίζονται ανάλογες εκδηλώσεις».\nΑξίζει να αναφέρουμε πως αυτές τις μέρες η Ταινιοθήκη της Πορτογαλίας διοργανώνει ένα ακόμα αφιέρωμα στην Ελλάδα με τίτλο «Η Ελλάδα και το Χόλιγουντ». Η Ταινιοθήκη της Ελλάδος συμμετέχει και στο αφιέρωμα αυτό με μια ταινία από το αρχείο της, τη Φαίδρα του Ζιλ Ντασέν.\nΟι Περιπέτειες του Βιλλάρ (1924, Ζόζεφ Χεπ)\nΑστέρω (1929, Δημήτρης Γαζιάδης)\nKoινωνική Σαπίλα (1932, Στέλιος Τατασόπουλος)\nΟ Δράκος (1956, Νίκος Κούνδουρος)\nΗλέκτρα (1962, Μιχάλης Κακογιάννης)\nΤο μπλόκο (1965, Άδωνις Κύρου)\nΜέχρι το πλοίο (1966, Αλέξης Δαμιανός)\nXάππη Νταίη (1976, Παντελής Βούλγαρης)\nΟι κυνηγοί (1977, Θόδωρος Αγγελόπουλος)\nΜπέττυ (1979, Δημήτρης Σταύρακας)\nΑθήναι (1995, Εύα Στεφανή)\nΗμερολόγια Αμνησίας (2012, Στέλλα Θεοδωράκη)\nΗ κόρη (2012, Θάνος Αναστόπουλος)\nThe red bank –James Joyce: τα τετράδια των Ελληνικών του (2013, Βουβούλα Σκούρα)\nWashingtonia (2014, Κωνσταντίνα Κοτζαμάνη)\nF. (210) 3628468 tickets@tainiothiki.gr www.tainiothiki.gr


Πώς να αποκτήσετε το αψεγάδιαστο τεμάχιο της Εβδομάδας Μόδας στο Παρίσι της Kim Kardashian - Μακιγιάζ & Περιποίηση Δέρματος 2021\nΤο πρόσφατα ξανθό της Kim Kardashian μπορεί να ήταν το αστέρι της εμφάνισης της εβδομάδας μόδας στο Παρίσι, αλλά το εντυπωσιακό και συχνά εμφανιζόμενο ντεκολτέ της αξίζει σίγουρα μια τιμητική μνεία. Η Kimmy πήγε για μια σειρά σχεδόν γυμνών εμφανίσεων αυτήν την εβδομάδα-από την φορμαρισμένη φόρμα της Givenchy στην επίδειξη της Tisci μέχρι την εμφάνιση του ρουζ (σχεδόν τίποτα από κάτω) στο Lanvin-και το σκότωνε κάθε φορά. Το στήθος της είναι τόσο λαμπερό! Τόσο λαμπερό! Τόσο δυναμικός! Πώς αυτή το κάνει?! Λοιπόν, ζητήσαμε από μερικούς ειδικούς να σταθμίσουν για να μπορέσουμε να αντιγράψουμε (ή, ξέρετε, προσπαθούμε να αντιγράψουμε) την αξιοζήλευτη κατάσταση της Kim με τον λαιμό V.\nΌσον αφορά τη φυσική του συνόλου, εκτός από ορισμένα εξειδικευμένα γονίδια προσαρμογής και αφαίρεσης της βαρύτητας, πρέπει να υπάρχει ένα είδος ιδιοφυούς θαυματουργής αντίδρασης που να τα κρατά όλα στη θέση τους-και πάνω εκεί. «Η διάσπαση της Kim είναι ένα θαύμα της σύγχρονης τεχνολογίας εσωρούχων». Harlow & Fox λέει η σχεδιάστρια Leanna Williams. «Για πολλά φορέματα της Κιμ χρειάζεται το απόλυτο αόρατο, οπότε πιθανότατα φοράει ταινία σώματος στα πλάγια του στήθους της για να κρατήσει τα πάντα τέλεια στη θέση του. Ένα παρόμοιο αποτέλεσμα θα μπορούσε να επιτευχθεί μέσω κολλητικά σουτιέν και ανελκυστήρες , τα οποία κολλάνε στο δέρμα με διαφανή σιλικόνη για να δημιουργήσουν μια λύση για αναζωογόνηση κάτω από απαιτητικά ρούχα, με αποτέλεσμα τη μέγιστη πρόσκρουση με ελάχιστη ορατότητα ». Κάτι που ακούγεται σαν μια ολόκληρη δράση στα παρασκήνια, αλλά το boobtastic δράμα που προκύπτει σίγουρα αξίζει τον κόπο. (Σωστά, Κιμ;)\nΓια μια απλούστερη λύση (και αν η σκέψη της ταινίας για το στήθος - ή να εγκαταλείψετε τελείως ένα σουτιέν - σας κάνει να λευκομαθιάσετε), ο Williams προτείνει να πάτε για ένα στρατηγικό εσώρουχο: «Για έναν πιο καθημερινό τρόπο να δημιουργήσετε μια παρόμοια εμφάνιση, ειδικά για πιο γεμάτες γυναίκες. που χρειάζονται περισσότερη υποστήριξη, η επόμενη καλύτερη λύση θα ήταν α χαμηλό κομμένο σουτιέν , ίσως με ένθετα για ενίσχυση της διάσπασης .. '\nΌταν πρόκειται για τον άψογο παράγοντα του στήθους της Kim, Kelli Bartlett, Glamsquad Ο Διευθυντής Makeup Artistry, λέει ότι το να κάνετε κανονικά TLC στο σώμα σας εκ των προτέρων είναι το κλειδί: «Κάθε είδους καθημερινή ρουτίνα περιποίησης δέρματος που έχετε για το πρόσωπό σας, θα πρέπει επίσης να εφαρμόζετε καθημερινά στο ντεκολτέ σας. Η προετοιμασία ξεκινά τη νύχτα όταν πρέπει να καθαρίσετε, να τονώσετε και να ενυδατώσετε », εξηγεί. «Καθαρίστε με Dr. Macrene 37 Actives , τόνος με Biological Recharce p50w χρησιμοποιώντας ένα βαμβάκι για να πιέσετε απαλά το διάλυμα στο δέρμα. Ακολουθήστε με την Dr Macrene 37 Actives Cream for Neck and Décolletage. '\nΣτη συνέχεια, το βράδυ πριν σχεδιάσετε να πάρετε αυτά τα μωρά για περιστροφή, ο Bartlett συμβουλεύει λίγο παραπάνω για να τονώσετε, να σφίξετε και να αναζωογονήσετε το δέρμα: «Το βράδυ πριν από ένα μεγάλο γεγονός, εφαρμόστε μια μάσκα υγρασίας για να αυξήσετε τη λάμψη ακόμη περισσότερο από συνήθης. μου αρέσει το Βιολογική Ζητούμενη Βιολογική Μάσκα Νεράιδα », λέει, η οποία« ενυδατώνει τα ανώτερα στρώματα της επιδερμίδας, αναζωογονεί και καταπρανει το δέρμα ».\nΓια να το πάρεις δεν ξέρω τι Η μαγεία που έχει η Kim, ο Bartlett λέει ότι το μακιγιάζ είναι το κλειδί: «Για να δημιουργήσετε αυτόν τον παράγοντα wow πριν από μια εκδήλωση ή κόκκινο χαλί, χρησιμοποιήστε Σούπερ μοντέλο Charlotte Tilbury Body , εφαρμόζοντάς το στο λαιμό, στο στήθος, στην κλείδα, στους ώμους και στο κέντρο των βραχιόνων », λέει. 'Ακολουθήστε με FilmStar Bronze and Glow της Charlotte Tilbury , χρησιμοποιώντας μόνο την πλευρά επισήμανσης στις κορυφές των κλειδιών για να δημιουργήσετε διάσταση. Αυτό λειτουργεί ιδιαίτερα καλά για μαυρισμένο δέρμα ».\nΕάν θέλετε μια πιο λεπτή εμφάνιση ντεκολτέ (γιατί ;;;) ή αν έχετε πιο ανοιχτό δέρμα, ο Bartlett συνιστά Urban Decay Body Beauty Balm , το οποίο προσθέτει περισσότερο βάθος στο δέρμα χάρη στον πιο ζεστό τόνο σαμπάνιας. Άλλο προϊόν που λατρεύει; Prtty Peaushun , το οποίο λέει «έρχεται σε μια ποικιλία χρωμάτων και αναπηδά υπέροχα από το δέρμα». Yaaass.\nΟι τελευταίες πινελιές προέρχονται από μια από τις πιο βαθιές ανακαλύψεις στη γη: το περίγραμμα. «Για να σχεδιάσετε την κλείδα σας, πιάστε μια μικρή βούρτσα και ένα συνδυασμό μπρονζέ και highlighter, όπως της Charlotte Tilbury FilmStar Bronze and Glow Το Για να κάνετε το στήθος σας κοίλο, ξεσκονίστε το μπρονζέ κάτω από την κλείδα και το οστό του κολάρου και από τον ώμο έως το στέρνο. Σκουπίστε το highlighter στις κορυφές των οστών για να δώσετε διάσταση, εστιάζοντας επίσης στις κορυφές του στήθους και μεταξύ των στήθων ».\nΚαι ορίστε! Πανέμορφο Cleavage à la Kim Kardashian.\nπόσο μακριά μεταξύ τους να φυτέψουμε πουρνάρια


Σχολή Σύγχρονων Γονέων: Babies On The Way\nΣΧΟΛΗ ΣΥΓΧΡΟΝΩΝ ΓΟΝΕΩΝ: BABIES ON THE WAY\nH Σχολή Σύγχρονων Γονέων των εκδόσεων Μεταίχμιο απευθύνεται σε γονείς με ανησυχίες και σε όσους μεγαλώνουν παιδιά και εφήβους. Είναι ένας κύκλος εργαστηρίων που βοηθά τους γονείς να μεγαλώνουν τα παιδιά τους με τρόπο που συμβαδίζει με τη σημερινή εποχή, παρέχοντάς τους ταυτόχρονα σταθερότητα και μεταδίδοντας διαχρονικές αξίες που θα τα στηρίξουν σε ολόκληρη τη ζωή τους.\nΟι εκδόσεις ΜΕΤΑΙΧΜΙΟ σας προσκαλούν στο διαδραστικό εργαστήριο με τίτλο Babies on the way την Πέμπτη, 17 Μαΐου 2018, στις 7 μ.μ., στον ΠΟΛΥΧΩΡΟ ΜΕΤΑΙΧΜΙΟ (Ιπποκράτους 118, Αθήνα), με εισηγήτρια τη συμβουλευτική ψυχολόγο, σύμβουλο γονέων και συγγραφέα Χριστίνα Ρασιδάκη.\nΣκέφτεστε να κάνετε το πρώτο σας παιδάκι ή να αποκτήσετε άλλο ένα;\nΜόλις γίνατε γονιός; Στέκεστε με δέος και ανάμεικτα συναισθήματα μπρος στο κατώφλι μιας γονικής σταδιοδρομίας;\nΑν ναι, είναι πολύ φυσικό δεκάδες σκέψεις, μικροί και μεγάλοι προβληματισμοί να περνούν απ’ το μυαλό σας.\nΣτη συνάντηση αυτή θα έχετε την ευκαιρία να μοιραστείτε σκέψεις, να διασταυρώσετε πληροφορίες, να αναφέρετε πεποιθήσεις περί ανατροφής και να λάβετε εμπεριστατωμένη πληροφόρηση και καθοδήγηση, ώστε να νιώσετε έτοιμοι και σωστά ενημερωμένοι για το ξεκίνημα του σημαντικότερου ρόλου της ζωής σας.\nΔηλώστε συμμετοχή στο τηλ. 211 3003580 και στο e-mail: [email protected], σημειώνοντας τα προσωπικά σας στοιχεία (ονοματεπώνυμο, διεύθυνση, τηλέφωνο), καθώς και τον τίτλο του εργαστηρίου: Babies on the way.\nTags: Σχολή σύγχρονων γονέων, Χριστίνα Ρασιδάκη


Ο Φιλιππίδης δεν έχει περιθώρια - Διεκδικεί την αποφυλάκισή του • Η Άποψη\nΟ Φιλιππίδης δεν έχει περιθώρια – Διεκδικεί την αποφυλάκισή του\nΠαραχώρηση τηλεοπτικής συνέντευξης φαίνεται να είναι το δυνατό του ''χαρτί''\nΑπό Ε.Δ.\t 20:03 - 30/08/2021 Τελευταία Ενημέρωση 20:42 - 30/08/2021\nΤα επόμενες κινήσεις του ετοιμάζει ο Πέτρος Φιλιππίδης, που επιχειρεί να ανατρέψει τα δεδομένα όπως αυτά έχουν διαμορφωθεί και να πιέσει καταστάσεις, ώστε να διεκδικήσει τη αποφυλάκισή του. Ο ηθοποιός βρίσκεται στις φυλακές Τριπόλεως και κατηγορείται για έναν βιασμό και δύο απόπειρες βιασμού.\nΟ ηθοποιός, έχοντας στον πλευρό του τη σύζυγό του Ελπίδα, ετοιμάζει από κοινού με τους δικηγόρους τους τα επόμενα βήματα που έχουν ως μοναδικό στόχο όχι μόνο να τον αθωώσουν αλλά παράλληλα να “καθαρίσουν το όνομά του από τις κατηγορίες που τον βαραίνουν”.\nΜια από τις κινήσεις που φαίνεται να εξετάζει ο Πέτρος Φιλιππίδης είναι να παραχωρήσει μια τηλεοπτική συνέντευξη, προκειμένου ο ίδιος να παρουσιάσει τη δική του εκδοχή για τα όσα του αποδίδονται.\nΗ δεύτερη κίνηση αφορά στην κατά μέτωπο επίθεση σε μία εκ των γυναικών που τον κατήγγειλαν, με την οποία ο Φιλιππίδης είχε υποστηρίξει πως διατηρούσε σχέση 6 μηνών. Πρόκειται για την ηθοποιό Άννα-Μαρία Παπαχαραλάμπους, η οποία σύμφωνα με δημοσίευμα της εφημερίδας “Spirto” αναμένεται να δεχτεί αγωγή από τον Πέτρο Φιλιππίδη και τη σύζυγό του.\nΝα σημειωθεί πως τα λεγόμενα του Φιλιππίδη περί εξωσυζυγικής του σχέσης με την Παπαχαραλάμπους είχε επιβεβαιώσει και η Ελπίδα Νίνου, η οποία υποστήριξε πως γνώριζε πως ο σύζυγός της συvευρισκόταν με την ηθοποιό.\nΌπως φαίνεται, οι δύο πλευρές θα λύσουν τις μεταξύ τους διαφορές στα δικαστήρια.\nΗ κίνηση με την οποία θέλει να αντεπιτεθεί, σύμφωνα με το athensmagazine.gr, δεν είναι άλλη από την παραχώρηση συνέντευξης. Δημοσιεύματα αναφέρουν ότι είναι έτοιμος να μιλήσει για όλα. Χωρίς να διευκρινίζεται αν θα δώσει συνέντευξη ή αν θα εκδώσει κάποιο Δελτίο Τύπου.\nΜάλλον θα προσανατολιστεί σε μια τηλεοπτική συνέντευξη με τα κανάλια ήδη να “κοντράρονται” για το ποιος θα πάρει την πολυπόθητη δήλωση.\nαίτημα αποφυλάκισηςΆννα Μαρία ΠαπαχαραλάμπουςΕλπίδα ΝίνουΠαραχώρηση τηλεοπτικής συνέντευξηςΠέτρος Φιλιππίδης\nΑερογέφυρα με ιατροφαρμακευτικό υλικό δημιούργησε ο Παγκόσμιος Οργανισμός Υγείας\nΟ Αργύρης Καμπετσής οδεύει προς την Βίλεμ\nAμετακίνητη η Βάνα Μπάρμπα: “Δεν μετανιώνω για όσα είπα για τον…\nΦιλιππίδης και Λιγνάδης στον ίδιο θάλαμο στις φυλακές Τρίπολης\nΕπίθεση σε Φιλιππίδη: Είναι ηλίθιος ο άνθρωπος – Υπάρχει… ταλεντόμετρο;\nΟ Πέτρος Φιλιππίδης «όρμησε» σε γυναίκα αστυνομικό στο καμαρίνι του\n«Nεόπλουτος της εξουσίας o Φιλιππίδης»\nΤο μήνυμα του Α. Μπουρδούμη μετά την είδηση της προφυλάκισης του Π. Φιλιππίδη\n«Κάτω τα χέρια από τον Φιλιππίδη» έλεγε η Μπάρμπα – Τι απαντά μετά την…\nΒάνα Μπάρμπα: Υπερβολές – Δεν είναι τόσο χυδαίος ο Φιλιππίδης\nΕπανήλθε δριμύτερη η Βάνα Μπάρμπα για Φιλιππίδη και Κιμούλη\nΕπίθεση σε Φιλιππίδη: «Πετράκο έχεις χάσει τη μπάλα»\nΡάσταβατς: «Καλύτερος από πέρσι ο Παναθηναϊκός»\n22:51 - 23/10/2021\nΓιοβάνοβιτς: «Δεν έχω παράπονο από τους παίκτες»\n22:48 - 23/10/2021\nΝίκη-θρίλερ για την ΑΕΚ\n22:38 - 23/10/2021\n«Φάντασμα» εκτός έδρας ο Παναθηναϊκός – Μεγάλη ανατροπή ο Αστέρας\n22:34 - 23/10/2021\nΒαρύ κλίμα στο Περιστέρι για τον Ατρόμητο\n21:29 - 23/10/2021\n«Σεφτέ» ο Απόλλωνας – «Αυτοκτόνησε» ο ΠΑΣ\n21:12 - 23/10/2021\nΜπουντεσλίγκα: Χωρίς φρένα η Μπάγερν\n21:04 - 23/10/2021\nΣκόρπισε τη Νόριτς η Τσέλσι – Στον πάγκο ο Τζόλης\n21:02 - 23/10/2021\nΛουτσέσκου: «Ο Ολυμπιακός είναι μια πολύ καλή ομάδα»\n20:44 - 23/10/2021\nΧαιρέτα μου τον πλάτανο (της Πανεπιστημίου)\n20:33 - 23/10/2021


Οδηγίες για την καλλιέργεια της καρυδιάς – Ένωση Αγρινίου\nΠαρασκευή, 16 Νοέμβριος 2018 — Κατηγορίες: Γεωργικές Προειδοποιήσεις\nΟδηγίες για την καλλιέργεια της καρυδιάς\nΤεχνικό Δελτίο με χρήσιμες συμβουλές προς τους παραγωγούς, από το Περιφερειακό Κέντρο Προστασίας Φυτών, Ποιοτικού και Φυτοϋγειονομικού Ελέγχου Βόλου.\n2. Αποφασιστικός παράγοντας είναι το στραγγερό έδαφος, γιατί η καρυδιά αποκτά βαθύ και πλούσιο ριζικό σύστημα. Επίσης, με τις ασφυκτικές συνθήκες ευνοούνται οι προσβολές από εδαφογενείς μύκητες, γι' αυτό θα πρέπει να αποφεύγονται τα βαριά εδάφη και να λαμβάνεται μέριμνα για καλή αποστράγγιση του εδάφους.\n5. Η επιλογή υγιούς πολλαπλασιαστικού υλικού είναι καθοριστικής σημασίας, καθώς πολλές φορές οι ασθένειες που εμφανίζονται στα δένδρα προέρχονται από τα φυτώρια. Η επιλογή της ποικιλίας εξαρτάται από τις κλιματικές συνθήκες της περιοχής και η επιλογή του επικονιαστή από την ποικιλία.\n2. Τα νεαρά δένδρα, κατά τα πρώτα χρόνια από τη φύτευσή τους, θα πρέπει να προστατεύονται από τον ανταγωνισμό των ζιζανίων, αλλιώς θα υπάρξει σημαντική καθυστέρηση στην ανάπτυξή τους. Επίσης, με την καταστροφή της αυτοφυούς βλάστησης μειώνεται η υγρασία τόσο στη βάση του κορμού, όσο και στην κόμη των δένδρων αργότερα. Θα πρέπει να αποφεύγεται η χρήση ζιζανιοκτόνων στα νεαρά δενδρύλλια.\n4. Τέλος, με καλό κλάδεμα διαμόρφωσης, το οποίο ξεκινά από τον πρώτο χρόνο, επιτυγχάνεται καλός αερισμός και καλή διείσδυση του ηλιακού φωτός στο εσωτερικό του δένδρου. Έτσι, περιορίζεται η σχετική υγρασία και κατά συνέπεια η εμφάνιση ασθενειών. Οι τομές κλαδέματος, ιδιαίτερα οι μεγάλες, θα πρέπει να καλύπτονται με κάποιο επουλωτικό πληγών.